Pielikums

Ogres novada pašvaldības domes

18.12.2024. sēdes lēmumam

(Protokols Nr.21; 15.)

|  |
| --- |
| Ogres novada pašvaldība |
| Vispārējās, profesionālās ievirzes un interešu izglītības kvalitātes rādītāji Ogres novadā |
| Informatīvais ziņojums par izglītības kvalitātes rādītājiem Ogres novadā |

|  |
| --- |
| Ogres novada Izglītības pārvalde  2024.11.29. |

Saturs

[**Saīsinājumi un apzīmējumi** 2](#_Toc171174353)

[**Ievads** 3](#_Toc171174354)

[**Kas ir izglītības kvalitātes rādītāji un kā tie tiks izmantoti** 4](#_Toc171174355)

[**Novada konteksts izglītības kvalitātes rādītāju noteikšanai** 5](#_Toc171174356)

[**Nacionālais konteksts izglītības kvalitātes rādītāju noteikšanai** 6](#_Toc171174357)

[Nacionālā izglītības kvalitātes monitoringa sistēma 8](#_Toc171174358)

[Izglītības kvalitātes risku identificēšanas sistēma 10](#_Toc171174359)

[Valstī pieejamie un plānotie bērnu un jauniešu snieguma dati 12](#_Toc171174360)

[Izglītības iestāžu reitingi 13](#_Toc171174361)

[**Pasaules prakse** 14](#_Toc171174362)

[**Pieeja izglītības kvalitātes rādītāju izvēlei** 16](#_Toc171174363)

[**Izglītības kvalitātes rādītāji Ogres novadā** 18](#_Toc171174364)

[Izglītības kvalitātes rādītāji pirmsskolā 20](#_Toc171174365)

[Izglītības kvalitātes rādītāji pamatizglītībā 23](#_Toc171174366)

[Izglītības kvalitātes rādītāji vispārējā vidējā izglītībā 28](#_Toc171174367)

[Izglītības kvalitātes rādītāji interešu izglītībā 32](#_Toc171174368)

[Izglītības kvalitātes rādītāji profesionālās ievirzes izglītībā 34](#_Toc171174369)

[**Bibliogrāfija** 38](#_Toc171174370)

[**Pielikumi** 40](#_Toc171174371)

[1. pielikums: Izglītības kvalitātes kategorijas IZM izglītības kvalitātes monitoringa sistēmā 40](#_Toc171174372)

[2. pielikums: VISC Skola2030 ietvaros izstrādātie diagnosticējošie darbi pratību un vispārīgo (caurviju) prasmju apguves izvērtēšanai pirmsskolā un pamatizglītībā 43](#_Toc171174373)

# **Saīsinājumi un apzīmējumi**

CSP – Centrālā Statistikas pārvalde

DESI – Digitālās ekonomikas un sabiedrības indekss

ESF – Eiropas Sociālais fonds

Eurostat – Eiropas Savienības statistikas pārvalde

ICCS – IEA Starptautiskais pilsoniskās izglītības pētījums

IEA - Starptautiskā izglītības sasniegumu novērtēšanas asociācija

IKVD – Izglītības kvalitātes valsts dienests

LFS – Eiropas Savienības darbaspēka apsekojums

IZM – Izglītības un zinātnes ministrija

ESAO - Ekonomiskās sadarbības un attīstības organizācija

ONIP – Ogres novada Izglītības pārvalde

PISA – OECD Starptautiskā skolēnu novērtēšanas programma

VISC – Valsts izglītības satura centrs

# **Ievads**

Ogres novada virsmērķis izglītības jomā ir **pozitīva un vērtīga mācību pieredze un sasniegumi katram**.

**Izglītības kvalitātes rādītāji** konkretizē šo mērķi un piedāvā paņēmienus un rīkus, lai novada izglītības ekosistēmas dalībnieki varētu izvērtēt progresu ceļā uz mērķi un plānotu tālākās darbības.

**Pašvaldība atbild par izglītības kvalitātes nodrošināšanu tās administratīvajā teritorijā.** Izglītības likuma 17. panta trešās daļas punkts nosaka, ka pašvaldība nodrošina pieejamu un kvalitatīvu izglītību savā teritorijā atbilstoši valsts noteiktajiem mērķiem un personas vajadzībām.

**Pašvaldība izglītības kvalitātes nodrošināšanai izstrādā un īsteno vidēja termiņa rīcībpolitikas plānus.** Izglītības likuma 18. panta otrās daļas 1. punkts nosaka, ka izglītības pārvaldes iestāde (Ogres novadā – ONIP) saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem izstrādā pašvaldības izglītības ekosistēmas attīstības stratēģiju turpmākajiem četriem gadiem, sniedz atbalstu izglītības iestāžu darbības kvalitātes nodrošināšanai, īsteno pasākumus izglītības kvalitātes pilnveidei, regulāri analizē izglītības iestāžu (izņemot augstskolas un koledžas) darbības rezultātus, reizi četros gados sagatavo pārskatu par izglītības kvalitāti attiecīgajā pašvaldībā un minēto pārskatu iesniedz pašvaldībai un Izglītības kvalitātes valsts dienestam. Izglītības likuma 17. panta trešās daļas punkts nosaka, ka pašvaldība (Ogres novadā – Ogres novada pašvaldības dome) apstiprina izglītības ekosistēmas attīstības stratēģiju. Izglītības likuma nosacījumi par izglītības ekosistēmas attīstības stratēģijas izstrādi un apstiprināšanu stājas spēkā 2024. gada 1. septembrī.

**Izglītības kvalitātes rādītāju noteikšana ir viens no uzdevumiem Ogres novada izglītības kvalitātes vadības sistēmas izveidē** un Izglītības likumā minēto funkciju nodrošināšanai.

Izglītības kvalitātes rādītāju noteikšana palīdz visām izglītības procesa nodrošināšanā iesaistītajām pusēm veidot vienotu izpratni un konkretizēt novada izglītības ekosistēmas mērķus. Rādītāju izvirzīšana nav pašmērķis, bet gan daļa no mērķtiecīga procesa, lai iesaistītās puses varētu tālāk plānot savu rīcību un pieņemt datos balstītus lēmumus.

Rādītāju sekmīgai izmantošanai nepieciešams veikt plašu izskaidrošanas darbu, veidot izglītības iestādēm ērti izmantojamus datu ieguves un analīzes rīkus, nodrošināt atbalstu datu interpretēšanā un atbilstošu risinājumu meklēšanā. Svarīga ir visu iesaistīto izpratne, ka **datu ieguves un analīzes primārais mērķis ir iegūt informāciju izglītības iestāžu attīstības un atbalsta mērķiem**.

Rādītāju kvalitatīvai izmantošanai nepieciešami resursi datu ieguvei, apstrādei, interpretēšanai, komunicēšanai, jaunu rīku izstrādei vai adaptēšanai.

Izglītības kvalitātes rādītāji Ogres novada izglītības ekosistēmā tiks ieviesti pakāpeniski, pirmkārt ieviešot rādītājus, par kuriem jau pieejami dati. Vēlāk tiks ieviesti rādītāji, kuru aprēķinam nepieciešamie dati vēl nav pieejami vai šo datu ieguvei nepieciešama datu ieguves rīku izstrāde.

Informatīvais ziņojums ir daļa no Ogres novada izglītības ekosistēmas attīstības stratēģijas 2024. - 2028. gadam izstrādes procesa.

# **Kas ir izglītības kvalitātes rādītāji un kā tie tiks izmantoti**

Sistēmteorija nosaka, ka izglītības efektivitātes modeli veido trīs elementi – ieguldījums, process un rezultāts. Visus šos elementus nozīmīgi ietekmē konteksts. Sistēmteorijas izglītības efektivitātes modelis ilustrēts 1. attēlā.

A diagram of a process

Description automatically generated

1. attēls*. Sistēmteorijas izglītības efektivitātes modelis – Scheerens, 2016. Avots: (Pestovs, 2023).*

Kvalitātes vērtēšanā iespējams apskatīt gan ieguldījuma, gan procesa un rezultāta kvalitāti. Ogres novada izglītības kvalitātes rādītāji raksturos galvenokārt rezultāta kvalitāti – daudzpusīgu bērna un jaunieša sniegumu, un dažus mācību pieredzes kvalitātes aspektus.

Informatīvajā ziņojumā piedāvāti izglītības kvalitātes rādītāji pirmsskolas izglītībai, pamatizglītībai, vispārējai vidējai izglītībai, interešu izglītībai, profesionālās ievirzes izglītībai.

Izglītības kvalitātes rādītāji tiks izmantoti izglītības rīcībpolitikas mērķiem - lai pastāvīgi izvērtētu novada izglītības pakalpojumu pieejamību un kvalitāti, virzītu izglītības iestāžu attīstību, īstenotu mērķtiecīgu profesionālo atbalstu un kopā ar visām iesaistītajām pusēm plānotu tālāko darbību.

Dažādie izglītības kvalitātes rādītāji tiks publicēti izglītības iestāžu pašnovērtējuma ziņojumos un attīstības plānos, ONIP ikgadējā pārskatā par izglītību Ogres novadā, Izglītības likumā noteiktajā pārskatā par izglītības kvalitāti pašvaldībā un novada izglītības ekosistēmas stratēģijā.

# **Novada konteksts izglītības kvalitātes rādītāju noteikšanai**

Ogres novada attīstības programma 2022. - 2027. gadam definē vidēja termiņa prioritāti “pakalpojumu pieejamības un augstvērtīgas dzīvesvides nodrošināšana”, tam pakārtotu rīcības virzienu “konkurētspējīgu izglītības pakalpojumu nodrošināšana” un iznākuma rezultātu rādītājus šajā virzienā:

1. izglītojamo skaits vispārējās pamatizglītības iestādēs;
2. izglītojamo skaits vispārējās vidējās izglītības iestādēs;
3. audzēkņu skaits profesionālās ievirzes izglītības iestādēs;
4. interešu izglītības programmās izglītojamo skaits;
5. pedagogu īpatsvars vecuma grupā līdz 49 gadiem;
6. profesionālo kompetenci pilnveidojošo izglītības iestāžu darbinieku skaits, kas apmeklēja papildus kursus;
7. speciālo programmu skaits pašvaldības pirmsskolas izglītības iestādēs;
8. interešu izglītības programmu skaits;
9. profesionālās ievirzes izglītības programmu skaits;
10. pašvaldības izglītības iestāžu piedāvāto mūžizglītības programmu skaits;
11. neformālās izglītības aktivitātēs iesaistījušos jauniešu skaits;
12. bērnu skaits rindā pirmskolas izglītības iestādēs;
13. izglītības iestādēs nereģistrētie obligātā izglītības vecuma bērni, no tiem Latvijā dzīvojošie.

Vairāki iznākuma rezultatīvie rādītāji parāda demogrāfijas vēsturiskās tendences un ģimeņu izvēles par iesaisti novada izglītības sistēmā (1., 2., 3., 4., 11. iznākuma rezultātu rādītājs), bet izvēlētā rādītāju forma neļauj izšķirt demogrāfijas un veikto izvēļu ietekmi uz šo rādītāju vērtību.

Cita rādītāju grupa raksturo izglītības piedāvājuma izmaiņas (7., 8., 9., 10. iznākuma rezultātu rādītājs), bet neapskata šī piedāvājuma izkliedi novada teritorijā vai pieejamību novada iedzīvotājiem.

Atlikušie iznākuma rezultātu rādītāji raksturo cilvēkresursu nodrošinājumu (5. iznākuma rezultātu rādītājs), ieguldījumu cilvēkresursos (6. iznākuma rezultātu rādītājs) un ārējos normatīvajos aktos noteiktā pašvaldības pienākuma nodrošināt vispārējās izglītības pakalpojumus izpildi (11. un 13. iznākuma rezultātu rādītājs).

Ogres novada attīstības programmā izvirzītie iznākuma rezultātu rādījumi sniedz virspusēju priekšstatu par izglītības pakalpojumu attīstību novadā un novada iedzīvotāju iesaisti pakalpojumu saņemšanā, bet nenodrošina pietiekami detalizētu informāciju par izglītības pieejamību vai kvalitāti. Izglītības pieejamības un kvalitātes novērtēšanai nepieciešama šajā informatīvajā ziņojumā piedāvāto izglītības kvalitātes rādītāju izstrāde.

# **Nacionālais konteksts izglītības kvalitātes rādītāju noteikšanai**

Izglītības kvalitāte definēta Izglītības likumā kā **izglītības process, saturs, vide un pārvaldība, kas ikvienam nodrošina iekļaujošu izglītību un iespēju sasniegt augstvērtīgus rezultātus atbilstoši sabiedrības izvirzītajiem un valsts noteiktajiem mērķiem**.

Valsts mērķi izglītības kvalitātes nodrošināšanā noteikti Izglītības attīstības pamatnostādnēs 2021.  – 2027. gadam. Pamatnostādnēs definēti gan politikas rezultāti, gan rezultatīvie rādītāji 2027. gadā. Izglītības likuma 17. panta trešās daļas punkts nosaka, ka pašvaldība nodrošina pieejamu un kvalitatīvu izglītību savā teritorijā atbilstoši valsts noteiktajiem mērķiem un personas vajadzībām, tādēļ nozīmīgi apskatīt, kādi izglītības kvalitātes mērķi un tiem atbilstoši rādītāji izvirzīti pamatnostādnēs (skatīt 1. tabulu).

1. tabula. *Izglītības attīstības pamatnostādnēs 2021. – 2027. gadam noteiktie izglītības kvalitātes mērķiem atbilstošie politikas rezultāti un rezultatīvie rādītāji. Avots: IZM, 2021.*

|  |  |  |  |  |  |
| --- | --- | --- | --- | --- | --- |
| N.p.k. | Rezultatīvais rādītājs | Datu avots | Bāzes gads | 2024. gads | 2027. gads |
| 2. Politikas rezultāts: Kvalitatīva un mūsdienīga izglītība | | | | | |
| 2.1. | Bērnu no 1 gada vecuma līdz 4 gadu vecumam, kuri apgūst izglītības programmu, īpatsvars | CSP, IZM | 68% | 70% | 73% |
| 2.2. | Skolēni 15 gadu vecumā ar augstiem mācību rezultātiem - PISA 5. un 6. kompetences līmenis – (1) lasīšanā, (2) matemātikā un (3) dabaszinātnēs. | PISA (ESAO) | 1. 4,8% 2. 8,5% 3. 3,8% | 1. 6% 2. 9% 3. 5% | 1. 9% 2. 11% 3. 7% |
| 2.3. | Skolēni 15 gadu vecumā ar zemiem mācību rezultātiem - PISA 2. kompetences līmenis – (1) lasīšanā, (2) matemātikā un (3) dabaszinātnēs. | PISA (ESAO) | 1. 22,4% 2. 17,3% 3. 18,5% | 1. 20% 2. 16% 3. 17% | 1. 14% 2. 14% 3. 14% |
| 2.4. | 1. Iedzīvotāji 15 – 74 gadu vecumā, kas ieguvuši tikai vispārējo vidējo izglītību. | CSP | 26,2% | 25,5% | 24,5% |
| 1. Iedzīvotāji, kas pabeiguši pamatskolu un turpina izglītību. | 2.1. Turpina vidusskolā | | |
| 60,1% | 56% | 52% |
| 2.2. Turpina profesionālajā izglītībā | | |
| 34,5% | 39% | 45% |
| 2.3. Mācības neturpina | | |
| 5,4% | 5% | 3% |
| 1. Iedzīvotāji, kas pabeiguši vidusskolu un turpina izglītību. | 3.1. Turpina augstākajā izglītībā | | |
| 62,6% | 68% | 73% |
| 3.2. Turpina profesionālajā izglītībā | | |
| 5,7% | 6% | 7% |
| 3.3. Mācības neturpina | | |
| 31,7% | 26% | 20% |
| 2.5. | Pieaugušo (25 – 64 gadi), kuri iesaistīti pieaugušo izglītībā pēdējo četru nedēļu laikā pirms aptaujas, īpatsvars. | Darbaspēka apsekojums, LFS (Eurostat) | 7,4% | 8% | 12% |
| 2.6. | Digitālo prasmju apguve un pilnveide (16 – 74 gadus veciem iedzīvotājiem) – vismaz pamata līmeņa digitālās prasmes. | DESI indekss | 43% | 54% | 70% |

1. tabula (turpinājums). *Izglītības attīstības pamatnostādnēs 2021. – 2027. gadam noteiktie izglītības kvalitātes mērķiem atbilstošie politikas rezultāti un rezultatīvie rādītāji. Avots: IZM, 2021.*

|  |  |  |  |  |  |
| --- | --- | --- | --- | --- | --- |
| N.p.k. | Rezultatīvais rādītājs | Datu avots | Bāzes gads | 2024. gads | 2027. gads |
| 3. Politikas rezultāts: Ikvienam pieejams atbalsts izaugsmei | | | | | |
| 3.4. | 18 – 24 gadus veci jaunieši, kas neturpina izglītību – (1) koprādītājs un (2) rādītājs vīriešiem, kas dzīvo laukos. | Darbaspēka apsekojums, LFS | 1. 8,7% 2. 16,6% | 1. 7% 2. 12% | 1. 7% 2. 10% |
| 3.7. | Skolēnu proporcija, kuru pilsoniskā kompetence (kognitīvie un uzvedību ietekmējošie mācīšanās rezultāti) atbilst augstākajam līmenim. | ICCS (IEA) | 19,5% | 26% | 33% |
| 3.8. | 15 – 29 gadus vecu jauniešu, kas nav iesaistīti izglītībā, nestrādā (nav nodarbinātie) vai neapgūst arodu (NEET) īpatsvars. | Eurostat | 10,3% | 7% | 5% |
| 3.9. | Bērnu un jauniešu ar speciālām vajadzībām, kas turpina izglītību pēc obligātās izglītības iegūšanas, īpatsvars. | IZM | 28% | 33% | 38% |

1. tabulā apskatītie rezultatīvie rādītāji ietekmē arī Ogres novada pašvaldības lēmumus par izglītības kvalitātes rādītāju izvēli, sevišķi jautājumos par bērnu un jauniešu iesaisti izglītības sistēmā.

Vairumā gadījumu šie rādītāji gan nav tiešā veidā izmantojami novada līmenī, jo novada, izglītības iestādes un bērna vai jaunieša līmenī nav pieejami dati no tabulā minētajiem datu avotiem – PISA (ESAO) mērījumiem, ICCS (IEA) mērījumiem u.c. Tomēr rezultatīvais rādītājs parāda, kādi izglītības kvalitātes un pieejamības aspekti ir nozīmīgi nacionālajā līmenī.

## Nacionālā izglītības kvalitātes monitoringa sistēma

IZM veido un attīsta izglītības kvalitātes monitoringa sistēmu, kas nosaka **četras izglītības kvalitātes kategorijas un divpadsmit tām atbilstošus elementus** (Izglītības un zinātnes ministrija, 2024). Šo sistēmas ietvaru izmanto arī IKVD, akreditējot izglītības iestādes un novērtējot iestāžu vadītājus. Šo ietvaru jau šobrīd izmanto arī izglītības iestādes savos pašnovērtējuma ziņojumos. Valsts monitoringa sistēmā ietvertās izglītības kvalitātes kategorijas un tām atbilstošie elementi izmantoti kā konceptuālais ietvars Ogres novada izglītības kvalitātes rādītājiem.

Izglītības kvalitātes monitoringa sistēmu veido **četras izglītības kvalitātes kategorijas - atbilstība mērķiem, kvalitatīvas mācības, iekļaujoša vide un laba pārvaldība** (skatīt 2. attēlu).

A diagram of a diagram

Description automatically generated with medium confidence

2. attēls*. Izglītības kvalitātes kategoriju hierarhija IZM izglītības kvalitātes monitoringa sistēmā. Avots: Civitta, 2020.*

Šajā modelī izglītības kvalitāte ir saistīta ar izvirzīto mērķu sasniegšanu un izglītības kvalitātes jēdziens ir definēts kā “piemērots mērķim”. Tādēļ kā pirmā pamatkategorija ir noteikta “atbilstība mērķiem”, kas norāda uz to, kādā mērā iegūtā izglītība sasniedz bērnu un jauniešu personiskos un sabiedrības kopējos mērķus. Pārējās pamatkategorijas – “kvalitatīvas mācības”, “iekļaujoša vide” un “laba pārvaldība” veido un nodrošina nepieciešamo ietvaru, lai izvirzītie mērķi tiktu sasniegti.

Kategorijas “atbilstība mērķiem” elementi ir kompetences un sasniegumi, izglītības turpināšana un nodarbinātība, vienlīdzība un iekļaušana (skatīt 3. attēlu).

A circular chart with text in blue and white

Description automatically generated

3. attēls*. Izglītības kvalitātes kategoriju un elementu pārskats. Avots: Civitta, 2020.*

Kategorija “kvalitatīvas mācības” akcentē atbilstošu mācīšanas un mācīšanās metožu izmantošanu. Tās elementi ir mācīšana un mācīšanās, pedagogu profesionālā kapacitāte un izglītības programmu īstenošana.

Kategorija “iekļaujoša vide” nozīmē izglītību, kurā katram ir emocionāla un fiziska drošība un labsajūta. Tās elementi ir pieejamība, drošība un labklājība, infrastruktūra un resursi.

Kategorija “laba pārvaldība” apraksta efektīvu procesu vadību, nemitīgu pilnveidi un profesionālo atbalstu. Tās elementi ir finanšu un administratīvā efektivitāte, vadības profesionālā kapacitāte, atbalsts un sadarbība.

Detalizētāks katras kvalitātes kategorijas un saistīto elementu skaidrojums ietverts informatīvā ziņojuma 1. pielikumā.

2. tabulā apkopota IZM piedāvātā izglītības kvalitātes kategoriju un elementu sasaiste ar Ogres novada virsmērķi izglītībā – “pozitīva un vērtīga mācību pieredze un sasniegumi katram”.

2. tabula. *IZM piedāvātā izglītības kvalitātes kategoriju un elementu sasaiste ar Ogres novada virsmērķi izglītībā. Avots: autoru veidots.*

|  |  |  |  |  |
| --- | --- | --- | --- | --- |
| Kategorija | Elements | Pozitīva mācību pieredze katram | Vērtīga mācību pieredze katram | Sasniegumi katram |
| Atbilstība mērķiem | Kompetences un sasniegumi |  |  |  |
| Izglītības turpināšana un nodarbinātība |  |  |  |
| Vienlīdzība un iekļaušana |  |  |  |
| Kvalitatīvas mācības | Mācīšana un mācīšanās |  |  |  |
| Pedagogu profesionālā kapacitāte |  |  |  |
| Izglītības programmu īstenošana |  |  |  |
| Iekļaujoša vide | Pieejamība |  |  |  |
| Drošība un labsajūta |  |  |  |
| Infrastruktūra un resursi |  |  |  |
| Laba pārvaldība | Finanšu un administratīvā efektivitāte |  |  |  |
| Vadības profesionālā kapacitāte |  |  |  |
| Atbalsts un sadarbība |  |  |  |

Ogres novada izglītības kvalitātes rādītājos pamatā un visvairāk iekļauti “atbilstība mērķiem” jeb, no sistēmteorijas viedokļa, – rezultāta rādītāji.

## Izglītības kvalitātes risku identificēšanas sistēma

Eiropas Sociālā fonda projekta Nr. 8.3.6.2/17/I/001 „Izglītības kvalitātes monitoringa sistēmas izveide un īstenošana” ietvaros 2022. gadā izstrādāta izglītības kvalitātes risku identificēšanas sistēma (RIS), tajā ietverti 12 rādītāji vispārējās (izņemot pirmsskolu) un profesionālās izglītības kvalitātes uzraudzībai un risku identificēšanai (*PricewaterhouseCoopers SIA*, 2023).

RIS izveidota, lai IZM, IKVD, izglītības iestāžu dibinātāji un izglītības iestāžu vadība spētu efektīvā veidā identificēt un prognozēt izglītības kvalitātes mazināšanās riskus izglītības iestādē, administratīvajā teritorijā vai valstī. RIS izmanto Valsts izglītības informācijas sistēmā (VIIS) pieejamos datus, IKVD rīcībā esošos datus no sūdzību reģistra, izglītības iestāžu un izglītības programmu pašvērtēšanas un akreditācijas rezultātus, izglītības iestāžu vadītāju pašvērtēšanas un profesionālās darbības novērtēšanas rezultātus, kā arī izglītības kvalitātes monitoringa sistēmā pieejamos datus.

Saskaņā ar pētījuma autoriem, ar izglītības kvalitātes risku identificēšanas sistēmu (RIS) tiek saprasta “izglītības kvalitātes risku avotu un ietekmes jomu noteikšana un potenciālo negatīvo cēloņu un seku paredzēšana”. 3. tabulā apkopoti RIS rādītāji.

3. tabula. *Izglītības kvalitātes risku identificēšanas sistēmas rādītāji, Avots: PricewaterhouseCoopers SIA, 2023.*

|  |  |  |  |
| --- | --- | --- | --- |
|  |  | Vispārējā izglītība | Profesionālā izglītība |
| A | Izglītojamo īpatsvars ar zemiem rezultātiem eksāmenos, centralizētajos eksāmenos vai profesionālās kvalifikācijas eksāmenos |  |  |
| B | Izglītojamo īpatsvars, kuri ir atstāti uz otro gadu tajā pašā klasē |  |  |
| C | Izglītojamo īpatsvars, kuri ilgstoši bez attaisnojoša iemesla neapmeklē izglītības iestādi |  |  |
| D | Absolventu proporcija (izglītību ieguvušo īpatsvars no attiecīgā izglītības posma jeb līmeņa pirmā mācību gada sākumā uzņemtajiem izglītojamajiem) |  |  |
| G | Pedagogu likmju un izglītojamo proporcija (pedagogu slodžu skaits pret izglītojamo skaitu) |  |  |
| H | Izglītojamo un atbalsta personāla proporcija (izglītojamo skaits pret iestādē nodarbināto atbalsta personu likmju skaitu) |  |  |
| I | Pedagogu mainība |  |  |
| N | Profesionālās izglītības programmu absolventu īpatsvars, kuri ir nodarbināti vai turpina izglītību gada laikā pēc izglītības programmas beigām |  |  |
| P | Riska grupu iekļaušanās profesionālajā izglītībā |  |  |
| (1) | Sūdzības par izglītības iestādi, kurās sniegtās ziņas par pārkāpumu apstiprinās |  |  |
| (2) | Mācību priekšmetu vērtējumu ikgadējā dinamika |  |  |
| (3) | Valsts pārbaudes darbu vērtējumu korelācija ar attiecīgā mācību priekšmeta vērtējumu |  |  |

RIS rādītāji grupēti atbilstoši Izglītības kvalitātes monitoringa sistēmas metodoloģijai – atbilstība mērķiem (A, B, C, D, N,P), iekļaujoša vide (G,H,I), kvalitatīvas mācības ((1), (2), (3)).

RIS galvenais lietotājs ir vispārējās izglītības (izņemot pirmsskolas) un profesionālās izglītības iestādes, kuras var saņemt RIS atskaites VIIS slēgtajā vidē. RIS rīkam var piekļūt valsts un pašvaldību lietotāji. Šo iestāžu pārstāvji ir galvenie RIS lietotāji, kuri var izmantot RIS datus dažādiem mērķiem.

RIS sistēma veidota ar nelielu rādītāju skaitu, aptverot tikai uz visām izglītības iestādēm attiecināmus rādītājus, kā arī lai veidotu ikdienā viegli izmantojamu sistēmu, lai norādītu uz izglītības iestādēm, kurām visvairāk nepieciešama palīdzība.

IZM identificē būtiskākos izglītības kvalitāti apdraudošos riskus un nosaka risku pieļaujamo robežu, uztur RIS, atjauno datus RIS monitoringa rīkā un nodrošina visu RIS datu pieejamību visām VI un PI mācību iestādēm katra gada 15. oktobrī, kā arī operatīvu pieejamību atjaunojamajiem rādītājiem katra mēneša 20. datumā.

Izglītības iestādes dibinātājam ir jāiepazīstas ar RIS piešķirto riska līmeni tā dibinātajās izglītības iestādēs, jāidentificē izglītības iestādes, kurās ir augsts vai kritisks risku līmenis vienā vai vairākos rādītājos (divu un vairāk gadu garumā), jānodrošina pārrunas ar dibinātās izglītības iestādes vadītāju un jāuzrauga, ka izglītības iestāde nodrošina riska vadību. Dibinātājs analizē visu savu izglītības iestāžu datus, identificē riskus, sadarbībā ar izglītības iestādi izstrādā pasākumus riska mazināšanai, nepieciešamības gadījumā pieņem lēmumus par izglītības iestādes ārkārtas akreditācijas ierosināšanu, iestādes reorganizāciju vai slēgšanu.

## Valstī pieejamie un plānotie bērnu un jauniešu snieguma dati

Būtisks apsvērums, izvirzot izglītības kvalitātes rādītājus, ir bērnu un jauniešu snieguma mērīšanas rīku un datu pieejamība nacionālajā līmenī. Nozīmīgi, lai snieguma mērīšanas rīkus un datus var izmantot gan katra indivīda, gan izglītības iestādes, gan novada un valsts snieguma līmeņa analīzei.

Nacionālajā līmenī katru gadu tiek veidoti un īstenoti valsts pārbaudes darbi, kas kopš 2023./24. mācību gada centralizēti tiek laboti gan pamatizglītības, gan vidējās izglītības pakāpē.

Pamatizglītības iegūšanai skolēni kārto valsts pārbaudes darbus latviešu valodā, svešvalodā, matemātikā un starpdisciplināru valsts pārbaudes darbu par sociālās un pilsoniskās, dabaszinātņu un tehnoloģiju mācību jomu saturu.

Vispārējās vidējās izglītības iegūšanai, skolēni kārto valsts pārbaudes darbus:

* latviešu valodā (vismaz optimālajā līmenī);
* svešvalodā (angļu, vācu vai franču) vismaz optimālajā līmenī;
* matemātikā (vismaz optimālajā līmenī);
* valsts pārbaudes darbu dabaszinībās vispārīgajā mācību satura apguves līmenī vai fizikā, ķīmijā, vai bioloģijā vismaz optimālajā mācību satura apguves līmenī;
* divos no padziļinātajiem kursiem (augstākajā līmenī).

2022./23. un 2023./24. mācību gadā Valsts izglītības satura centrs neorganizēja ierastos diagnosticējošos darbus 3. un 6. klasē.

IZM nākamo piecu gadu laikā plāno izstrādāt monitoringa darbus izglītības rīcībpolitikas veidošanas mērķiem. Iecerēts, ka VISC nākotnē plānotā ESF izglītības kvalitātes monitoringa projekta ietvaros līdz 2029. gada 31. decembrim izstrādās un ieviesīs 9 skolēnu snieguma monitoringa darbus, tai skaitā līdz 2025. gada 31. decembrim izstrādās piecus monitoringa vērtēšanas darbus skolēnu pamatprasmju novērtēšanai. Plānots veidot:

* pirmsskolas bērnu snieguma monitoringa divus vērtēšanas darbus, kuros ietverti tekstpratības un rēķinpratības elementi;
* pamatizglītības pakāpē 3. klases skolēnu snieguma monitoringa divus vērtēšanas darbus par rēķinpratību un tekstpratību;
* pamatizglītības pakāpē 6. klases skolēnu snieguma monitoringa trīs vērtēšanas darbus rēķinpratībā, tekstpratībā un dabaszinībās;
* divus skolēnu snieguma monitoringa darbus pamatizglītības pakāpē atbilstoši aktuālajiem izglītības rīcībpolitikas mērķiem.

2022./23. un 2023./24. mācību gadā VISC kā diagnosticējošo darbu 9. klasēm piedāvāja starpdisciplināru diagnosticējošo darbu, kurā ietverts sociālās un pilsoniskās, dabaszinātņu un tehnoloģiju mācību jomu saturs, lai veicinātu skolu sagatavotību obligātajam starpdisciplinārajam valsts pārbaudes darbam no 2024./25. mācību gada. Tomēr diagnosticējošajam darbam nebija noteikts obligāta valsts pārbaudes darba statuss, un skolas izvēlējās, vai piedāvāt šo darbu skolēniem.

## Izglītības iestāžu reitingi

Izglītības iestāžu novērtējumu sabiedrībā un vecāku izvēli savu bērnu skolai ietekmē arī dažādi privātā sektora veidoti skolu reitingi. Divi populārākie no tiem ir Draudzīgā aicinājuma fonda skolu reitings, kas ņem vērā skolu centralizēto eksāmenu rezultātus, un Ata Kronvalda fonda balva, kas ņem vērā olimpiāžu un konkursu rezultātus.

Draudzīgā aicinājuma fonda skolu reitings balstītās centralizēto eksāmenu rezultātos. Tajā tiek ietvertas visas izglītības iestādes, kurās skolēni iegūst vidējo izglītību.

Pēc skolēnu gūtajiem rezultātiem centralizētajos eksāmenos vērtē katru mācību priekšmetu un skolas kopvērtējumā. Skolas vērtē četrās nomināciju grupās atbilstoši to objektīvajām iespējām:

* Ģimnāzijas;
* Pilsētu vidusskolas;
* Lauku vidusskolas;
* Specializētās skolas (tehnikumi, arodvidusskolas, mūzikas skolas u.c.).

Skolas novērtējumu iegūst, aprēķinot atsevišķo mācību priekšmetu matemātiski vidējo vērtību. Skolas vērtējums ir robežās no 10 līdz 1. Informācija par aprēķina metodoloģiju pieejama [reitinga mājas lapā](https://www.konkurss.lv/da_eks/nolik.php?g=2023).

Ata Kronvalda fonds pasniedz ceļojošo balvu “Lielā pūce” un “Mazā pūce”. Konkursā balles aprēķina pēc katras skolas skolēnu rezultātiem attiecīgā mācību gadā zinātniskās konferencēs, mācību priekšmetu valsts olimpiādēs, atklātajās olimpiādēs un radošajās skatēs. Skolas, atkarībā no 10.-12. klašu skolēnu skaita, tiek grupētas mazo skolu, lielo skolu un valsts ģimnāziju grupā (lielās skolas – skolēnu skaits 10. - 12. klasēs vismaz 100, mazās skolas – skolēnu skaits 10.-12. klasēs mazāks par 100). Papildus, lai izceltu skolas un skolēnus, kuri veiksmīgi pārstāvējuši Latviju ārpus valsts robežām starptautiskajās olimpiādēs, Ata Kronvalda fonds no 2016. gada veido Zvaigžņu reitingu, kurā tiek ņemti vērā skolēnu sasniegumi starptautiskajās olimpiādēs gadā (no iepriekšējā gada 1. jūnija līdz esošā gada 31. maijam). Vairāk informācija par Ata Kronvalda fonda balvu [šeit](https://www.atakronvaldafonds.lv/?p=633).

# **Pasaules prakse**

Pasaulē arvien vairāk tiek aktualizēts jautājums par standartizēto pārbaudes darbu kā galvenā un vienīgā izglītības kvalitātes mēra negatīvo ietekmi. Šādu rādītāju pārspīlēta lietošana sašaurina skolēnu izglītības pieredzi. Turklāt standartizētu pārbaudes darbu informācija, kas tiek iegūta izglītības posma vai pakāpes noslēgumā, nesniedz pietiekami bagātīgu informāciju savlaicīgi, lai skolas un skolotāji varētu konstatēt un ieviest nepieciešamos uzlabojumus. Tādēļ svarīgi atrast veidus, kā iegūt noderīgu informāciju par skolēnu sniegumu un mācīšanās procesu, kamēr viņi vēl mācās un ir iespējams veikt nepieciešamos uzlabojumus, lai datu vākšanai un analīzei būtu ietekme uz praksi.

Vienlaikus tiek atzīts, ka izglītības kvalitāti svarīgi uzraudzīt, lai nodrošinātu visiem vienlīdzīgas kvalitatīvas izglītības ieguves iespējas un nodrošinātu nepieciešamo sagatavotību personiskajai labklājībai un sabiedrības attīstībai. Datu izmantošanas pozitīvā ietekme izglītībā visos līmeņos (no politikas veidotājiem līdz skolotājiem), lai plānotu attīstības risinājumus, ir pētnieciski pierādīta (Burgmanis, 2023).

Datos balstītas lēmumu pieņemšanas pieejas (DBLP) ieviešana klases līmenī sekmē skolēnu motivāciju mācīties un snieguma uzlabošanos un paaugstina skolas efektivitāti. Kā norāda Burgmanis, apkopojot pasaules petījumu atziņas, citos līmeņos DBLP ļauj būtiski mazināt intuitīvo pieņēmumu un subjektīvā pieredzē balstītu lēmumu ietekmi uz finanšu, administratīvo un cilvēka resursu plānošanu un precīzāk identificēt attīstības virzienus, kuros nepieciešams veikt uzlabojumus. Maikls Fulans (Fullan, 2011), savukārt, aicina izvairīties no pasaulē bieži īstenotās prakses izmantot datus, lai sodītu skolas, un aicina datus izmantot atbalsta sniegšanai un iesaistīto pušu kapacitātes stiprināšanai. Tādēļ svarīgi ne tikai izvēlēties atbilstošus izglītības kvalitātes rādītājus, bet arī plānot šo rādītāju izmantošanas procesu tā, lai tas stiprinātu skolu un skolotāju motivāciju un veiktspēju pozitīvu pārmaiņu veikšanai.

Pasaulē ir dažādi izglītības kvalitātes ietvari – tie tika ņemti vērā arī Latvijas pilnveidotā mācību satura izstrādē. Pilnveidotais mācību saturs aktualizē daudz plašākus un daudzveidīgus izglītības mērķus strauji mainīgā, savstarpēji saistītā pasaulē, kurā strauji attīstās tehnoloģijas un mainās sabiedrības struktūra. Tādēļ svarīgi vākt pierādījumus, kas liecina arī par šādu - plašāku un cita veida izglītības mērķu apguvi, ne tikai šauri akadēmisku sagatavotību (Oliņa u.c., 2018). To pieprasa arī vecāki un darba devēji. Izaicinājums ir atrast veidus, kā mērīt to, kas ir svarīgs, nevis to, ko ir viegli izmērīt.

ESAO (OECD, 2024) un citi pētījumi pēdējās divās desmitgadēs akcentē sociāli emocionālo prasmju nozīmi skolēnu sagatavotībā. Sociāli emocionālās prasmes (SEM) pozitīvi ietekmē skolēnu akadēmisko sniegumu, labbūtību un sekmē augstāku dzīves un profesionālo mērķu izvirzīšanu. Pašlaik nav vienkārša veida, kā tieši izmērīt skolēnu SEM prasmes darbībā. Arī 2024. gadā publiskotajā ESAO starptautiskajā salīdzinošajā pētījumā izmantota skolēnu aptauja gan par viņu SEM prasmēm, gan viņu labbūtību skolā. Skolēnu SEM prasmes visvairāk ietekmē skolas klimats un tieša šo prasmju mācīšana integrēti ikdienas skolas dzīvē. Izvērtējot skolas klimatu, netieši var iegūt atbildes uz jautājumiem par sociālo kapitālu skolā (būtisks skolotāju pārliecībai par savām spējām radīt ietekmi uz skolēnu sniegumu) un skolas vadības darbību (uzticēšanās attiecību veidošana, optimisms par izaugsmi). Skolas klimatu var mērīt ar skolēnu, vecāku, skolotāju aptauju palīdzību.

Pasaulē pieaug satraukums par bērnu un jauniešu fizisko un mentālo veselību, tai skaitā lieko svaru, fizisko aktivitāšu trūkumu, tehnoloģiju un sociālo mediju izmantošanas ieradumiem, apreibinošo vielu lietošanu, atkarībām (Rakić et al., 2024‎; OSG, 2023). Tādēļ svarīgi gan agrīni pirmsskolā, gan skolas gados pievērst uzmanību šiem bērnu un jauniešu izglītības, labbūtības un dzīves kvalitātes aspektiem un veidot visaptverošus un integrētus risinājumus visos izglītības veidos un pakāpēs.

Pasaules pētniecības un rīcībpolitikas kontekstā aktualizēts mācīšanās ekosistēmas jēdziens. Mācīšanās ekosistēmu veidošanas pieeja ir šobrīd pasaulē arvien lielāku popularitāti gūstoša ideja situācijā, kad:

* globalizācijas un tehnoloģiju attīstības ietekmē strauji mainās prasības cilvēku sagatavotībai;
* formālās izglītības sistēmas nespēj pietiekami ātri pielāgoties, tai skaitā, aizsniegt katru bērnu un jaunieti arvien pieaugošu dažādu mācīšanās vajadzību apstākļos;
* pieaug izpratne par to, ka mācīšanās jebkurā vecumā ir efektīvāka tad, ja tā ir motivējoša, personiski nozīmīga un vērsta uz dziļas izpratnes veidošanos, ko iespējams panākt nevis fragmentētā mācību procesā, bet palīdzot savienot bērna pieredzē gan atsevišķās jomas (piemēram, “STEAM” jeb dabaszinātņu, tehnoloģiju, inženierzinātņu, mākslas un matemātikas jomas), gan daudzveidīgas izglītības pieredzes (formālās, neformālās utt.);
* labākā pasaules prakse rāda, ka izglītības un mācīšanās procesa pilnveide, izmantojot mācīšanās ekosistēmu pieeju, var radīt un nostiprināt (1) izglītības darbinieku kapacitāti, (2) inovācijas, apvienojot rīkus, idejas un iespējas, (3) vietu un atbalstu eksperimentēšanai, (4) plašākas mācīšanās iespējām bērniem un jauniešiem, (5) labākas izglītības iestādes (Education Reimagined, 2023; Traphagen & Traill, 2014).

Tādēļ, izvēloties Ogres novada izglītības kvalitātes rādītājus, akcentēti arī tādi, kas ļauj paskatīties uz bērna un jaunieša izglītības pieredzi kopējā novada izglītības ekosistēmā – ne tikai katrā atsevišķā izglītības iestādē, piemēram, domājot par veselīga dzīvesveida ieradumiem un iesaisti regulārās fiziskās aktivitātēs, daudzveidīgu interešu izglītības piedāvājumu, kas var tikt nodrošināts gan vispārizglītojošās, gan profesionālās ievirzes izglītības iestādēs, kā arī meklējot vislabāko veidu un modeļus, kā, sadarbojoties visām iesaistītajām pusēm, vislabāk atbalstīt bērnus ar mācīšanās grūtībām un speciālajām vajadzībām.

# **Pieeja izglītības kvalitātes rādītāju izvēlei**

1. Ogres novada izglītības kvalitātes rādītāju sistēma veidota saskaņā ar IZM izstrādātajām izglītības kvalitātes kategorijām un elementiem, jo paredzams, ka šī sistēma tiks izmantota izglītības kvalitātes monitoringam arī valstī. Jau šobrīd šis ietvars tiek izmantots gan izglītības iestāžu pašvērtēšanā, gan ārējā vērtēšanā izglītības iestāžu akreditācijā un izglītības iestāžu novērtēšanā.
2. Ogres novada izglītības kvalitātes rādītājiem ir tāda pati izglītības kvalitātes kategoriju hierarhija, kā IZM izglītības kvalitātes monitoringa sistēmas ietvarā. Centrā ir bērna un jaunieša rezultāta - atbilstība mērķiem - rādītāji, kurus, savukārt, ietekmē kvalitatīvas mācības, iekļaujoša vide un laba pārvaldība.
3. Izmantota vienota pieeja visiem izglītības veidiem un izglītības pakāpēm, vispirms nosakot, kādi izglītības kvalitātes aspekti tiks mērīti, ņemot par pamatu IZM izglītības kvalitātes monitoringa sistēmā piedāvāto ietvaru. Tad katram izglītības veidam un pakāpei noteikti atbilstoši rādītāji.
4. Ja vien tas ir iespējams, izvēlēti rādītāji, kuru vērtība nosakāma līdz katram bērnam un jaunietim.
5. Rādītāju komplektā primāri iekļauti rezultāta (bērna un jaunieša snieguma) rādītāji. Ar snieguma rādītājiem tiek saprasti gan kognitīvie rādītāji plašākā nozīmē (mācību jomu pratības, vispārīgās jeb caurviju prasmes), gan afektīvie rādītāji – sociāli emocionālās prasmes, veselīga dzīvesveida ieradumi.
6. Rezultāta rādītājiem pakārtoti jau nākamajā lēmumu pieņemšanas un profesionālā atbalsta līmenī tiks noteikti veidi, kā ikdienā sekot bērna un jaunieša sniegumam, kā arī ieguldījuma un procesa rādītāji (skolas vadības darbības, skolotāju darbības – mācīšanas kvalitāte), kas ļaus iestādei pārraudzīt kritiski nepieciešamās darbības un apsteidzoši veikt nepieciešamos uzlabojumus.
7. Atbilstoši LU SIIC pētnieku izveidotajam Datu kompleksās analīzes modeļa kategoriju un kritēriju ietvaram (Pestovs, 2023), būtiski procesa un ieguldījuma rādītāji ir mācīšanas un mācīšanās kvalitāte (skolotāju rīcība) un skolas vadība, virzot skolas attīstību un attīstot personālu. Šie rādītāji izstrādātajā rādītāju komplektā nav iekļauti. Tie visvairāk raksturo tieši procesa kvalitāti un tiks noteikti un izmantoti nākamajā lēmumu pieņemšanas līmenī.
8. Lai būtu iespējams izvērtēt rezultātu un procesa kvalitāti, svarīgi pārliecināties un nodrošināt, ka bērnam un jaunietim izglītības pakalpojums ir bijis pieejams (bērnu un jauniešu īpatsvars, kas iesaistīti programmā), ka viņš ir piedalījies izglītības procesā (apmeklētība), ka viņš ir saņēmis nepieciešamos pakalpojumus (piemēram, noticis mācīšanās vajadzību izvērtējums, sniegti nepieciešamie atbalsta pasākumi). Šādi izglītības piekļuves rādītāji ir iekļauti rādītāju komplektā. Šie rādītāji īpaši svarīgi arī mācības priekšlaicīgi pārtraukušo gadījumu prevencijai.
9. Visiem rādītājiem šobrīd vēl nav gatavu, tūlītēju rīku. Tādus nepieciešams identificēt, izvēlēties vai izveidot no jauna.
10. Ja valstī eksistē vai ir plānots centralizēti vākt datus vai veidot mērinstrumentus, kas atbilst novada izglītības kvalitātes novērtēšanas vajadzībām, tie tiek un tiks izmantoti.
11. Lai rādītāji varētu tikt izmantoti datos balstītai lēmumu pieņemšanai, veidojot izglītības rīcībpolitiku gan katras izglītības iestādes, gan novada līmenī, svarīgi, ka rādītāji palīdz atbildēt uz trim jautājumiem:

* Kā sokas bērniem un jauniešiem?
* Kādu ieguldījumu bērnu un jauniešu izaugsmē sniegusi izglītības iestāde?
* Kāda izglītības iestādes rīcība ietekmējusi bērnu un jauniešu sniegumu?

1. Atbildi uz jautājumu “Kā sokas bērniem un jauniešiem?” piedāvā gan bērnu un jauniešu daudzpusīga snieguma, gan labbūtības rādītāji.
2. Atbildi uz jautājumu “Kādu ieguldījumu bērnu un jauniešu izaugsmē sniegusi izglītības iestāde?” sniedz datu salīdzinošā analīze – gan vienas un tās pašas bērnu un jauniešu kopas snieguma izmaiņas laikā, gan izglītības iestādes bērnu un jauniešu snieguma salīdzinājums ar novada, valsts vai līdzīgu izglītības iestāžu snieguma rādītājiem.
3. Atbildi uz jautājumu “Kāda izglītības iestādes rīcība ietekmējusi bērnu un jauniešu sniegumu?” sniedz izglītības programmu īstenošanas, iekļaujošas vides un labas pārvaldības rādītāji.

# **Izglītības kvalitātes rādītāji Ogres novadā**

Visiem izglītības veidiem un pakāpēm izglītības kvalitātes rādītāji izvirzīti, ņemot par pamatu vienu konceptuālo ietvaru (izglītības kvalitātes kategorijas un elementus no IZM izglītības monitoringa sistēmas). Katrai kvalitātes kategorijai izvēlēts kvalitātes aspekts un rādītāji – veids, kā šis kvalitātes aspekts tiks mērīts. 4. tabulā redzams kategoriju un kvalitātes aspektu kopsavilkums. Pretī katram izglītības veidam un pakāpei atzīmēts, vai attiecīgajam izglītības aspektam ir piedāvāts rādītājs.

Turpmākajās sadaļās sniegta izvērsta informācija par rādītājiem katrā izglītības veidā un pakāpē. Visiem izglītības veidiem un pakāpēm nav izvirzīti rādītāji visās kategorijās. Tas saistīts gan ar bērnu un jauniešu vecumposmu, gan ar attiecīgā izglītības veida mērķiem. Piemēram, interešu izglītības pamatmērķis ir plaša bērnu un jauniešu iesaiste daudzveidīgās ārpusskolas aktivitātēs, lai atrastu un attīstītu savas intereses. Tādēļ šajā izglītības veidā netiek vērtēti bērnu un jauniešu snieguma rādītāji.

Piedāvātais rādītāju komplekts detalizē Ogres novada izglītības virsmērķi – pozitīva un vērtīga mācību pieredze un sasniegumi katram. Analizējot katru rādītāju, tiks izvērtēts gan katras izglītības iestādes sniegums pret pārējo novadu, gan, kur tādi dati ir pieejami, novada sniegums pret valsts rezultātiem šajā rādītājā.

4. tabula. *Ogres novada izglītības kvalitātes ietvars izglītības veidiem un vispārējās izglītības pakāpēm.*

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītības monitoringa ietvara kategorijas un elementi | | Ogres novada izglītības kvalitātes aspekti | Pirmsskolas izglītība | Pamatizglītība | Vispārējā vidējā izglītība | Interešu izglītība | Profesionālās ievirzes izglītība |
| Atbilstība mērķiem | Kompetences un sasniegumi | Izglītības programmās noteikto sasniedzamo rezultātu apguve |  |  |  |  |  |
| Mācību jomu pratību pamatu un vispārīgo prasmju apguve |  |  |  |  |  |
| Sociāli emocionālo prasmju un veselīga dzīvesveida ieradumu attīstība |  |  |  |  |  |
| Izglītības turpināšana un nodarbinātība | Izglītības pakalpojumu pieejamība visās izglītības pakāpēs un veidos |  |  |  |  |  |
| Uzsākto izglītības programmu pabeigšana paredzētajā termiņā |  |  |  |  |  |
| Jauniešu sagatavotība un konkurētspēja turpināt izglītību nākamajā izglītības pakāpē |  |  |  |  |  |
| Vienlīdzība un iekļaušana | Līdzvērtīgu izglītības mērķu sasniegšana, neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Izglītības monitoringa ietvara kategorijas un elementi | | Ogres novada izglītības kvalitātes aspekti | Pirmsskolas izglītība | Pamatizglītība | Vispārējā vidējā izglītība | Interešu izglītība | Profesionālās ievirzes izglītība |
| Kvalitatīvas mācības | Izglītības programmu īstenošana | Vispusīgs un daudzveidīgs izglītības programmu piedāvājums |  |  |  |  |  |
| Daudzveidīgas iespējas padziļināt un paplašināt izglītības programmas apguvi izglītības iestādē un ārpus tās, attīstot intereses un talantus |  |  |  |  |  |
| Iekļaujoša vide | Pieejamība | Izglītības iestāžu pieejamība |  |  |  |  |  |
| Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa |  |  |  |  |  |
| Atbalsta vajadzību savlaicīga identificēšana un atbalsts pilnvērtīgai iesaistei mācību procesā |  |  |  |  |  |
| Drošība un labsajūta | Fiziski un emocionāli droša un iekļaujoša vide pozitīvai mācību pieredzei |  |  |  |  |  |
| Laba pārvaldība | Atbalsts un sadarbība | Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam |  |  |  |  |  |

Turpmāk katram izglītības veidam un vispārējās izglītības pakāpei doti tiem atbilstošie rādītāji, kā tie tiks mērīti, kad un cik bieži, kā arī, vai pašlaik jau nepieciešamie dati vai rīki ir pieejami vai tie jāveido no jauna.

## Izglītības kvalitātes rādītāji pirmsskolā

5.tabula. *Ogres novada izglītības kvalitātes rādītāji pirmsskolā.*

|  |  |  |  |  |  |
| --- | --- | --- | --- | --- | --- |
| Kvalitātes aspekts | Rādītājs | Mērījums | Datu avots | Datu ieguves laiks | Datu pieejamība |
| Atbilstība mērķiem | | | | | |
| Kompetences un sasniegumi | | | | | |
| 1. Mācību jomu pratību pamatu un vispārīgo prasmju apguve | 1.1. Bērnu snieguma līmenis valsts monitoringa darbos tekstpratībā un rēķinpratībā | Bērnu sniegums valsts monitoringa darbos tekstpratībā un rēķinpratībā pirmsskolā.  1. Vērtē bērnu ar zemu, vidēju un augstu sniegumu īpatsvaru pret bērnu sniegumu novadā un valstī.  2. Vērtē bērnu sniegumu konkrētu sasniedzamo rezultātu grupās, salīdzina ar bērnu sniegumu novadā un valstī. | VISC monitoringa darbi, VPIS | Katra gada pavasaris | Valsts izstrādāts 2026. - 2029. gadā |
| 1.2. Bērnu snieguma līmenis tekstpratības, rēķinpratības un pašvadības diagnostikas darbā, uzsākot 1. klasi | Mēra pirmsskolā apgūto tekstpratību, rēķinpratību un pašvadību, administrējot VISC izveidoto diagnosticējošo darbu, uzsākot 1. klasi | Diagnosticējošais darbs jāizstrādā katru gadu no jauna novada līmenī, balstoties VISC izveidotajā diagnosticējošā darba piemērā | Katra gada septembris | Šobrīd nav pieejams. Pašvaldības izstrāde atkarīga no pieejamajiem resursiem |
| 2. Sociāli emocionālo prasmju un veselīga dzīvesveida ieradumu attīstība | 2.1. Bērnu sociāli emocionālo prasmju novērtējums - vecāku aptauja par bērnu sociāli emocionālajām prasmēm pirmsskolas nobeigumā | Mēra bērnu sociāli emocionālo prasmju attīstību, izmantojot vecāku vērtējumu – aptauju | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Pirmsskolas nobeigumā | Šobrīd nav pieejams. Pašvaldības izstrāde atkarīga no pieejamajiem resursiem |
| Izglītības turpināšana un nodarbinātība | | | | | |
| 3. Izglītības pakalpojumu klāsta pieejamība visās izglītības pakāpēs un veidos | 3.1. Pirmsskolas izglītības pakalpojumam pieteikto bērnu no 1,5 gadu vecuma īpatsvars, kas apmeklē pašvaldības vai privātās pirmsskolas izglītības iestādes bez vecāku līdzfinansējuma | No informācijas sistēmām izgūst bērnu skaitu, kas apmeklē pašvaldības vai privātās pirmsskolas izglītības iestādes bez vecāku līdzfinansējuma un dala ar pirmsskolas izglītības pakalpojumam pieteikto bērnu skaitu | VIIS un pirmsskolu rinda | Katru gadu | Ir |

|  |  |  |  |  |  |
| --- | --- | --- | --- | --- | --- |
| Vienlīdzība un iekļaušana | | | | | |
| 4. Līdzvērtīgu izglītības mērķu sasniegšana neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 4.1. Līdzvērtīgi rezultāti visos Atbilstības mērķiem rādītājos neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 1.1. – 3.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 1.1. – 3.1. rādītājos minētie datu avoti | 1.1. – 3.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| Kvalitatīvas mācības | | | | | |
| Izglītības programmu īstenošana | | | | | |
| 5. Daudzveidīgas iespējas padziļināt un paplašināt izglītības programmas apguvi izglītības iestādē un ārpus tās, attīstot intereses un talantus | 5.1. Bērnu izaugsmei nozīmīga iesaiste izglītības iestādes, novada, valsts un starptautiskajos procesos | Izvērtē bērnu īpatsvaru, kuri piedalījušies mācību projektos, skatēs, apmaiņas programmās, konkursos un citās norisēs, padziļināti attīstot prasmes, intereses un demonstrējot talantus | Pirmsskolu pašnovērtējuma ziņojumi | Katra gada jūnijā | Jāizstrādā kritēriji, jāprecizē datu ievākšanas veids |
| Iekļaujoša vide | | | | | |
| Pieejamība | | | | | |
| 6. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 6.1. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 5.1. – 8.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 5.1. – 8.1. rādītājos minētie datu avoti | 5.1. – 8.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| 7. Atbalsta vajadzību savlaicīga identificēšana un atbalsts pilnvērtīgai iesaistei mācību procesā | 7.1. Bērnu īpatsvars, kuri atbilstoši veiktajai agrīnajai speciālo vajadzību diagnostikai, saņem atbilstošus atbalsta pasākumus | Novērtē, kādā mērā bērni, kuriem ir identificētas atbalsta vajadzības un izveidots individuālais attīstības vai uzvedības korekcijas plāns, saņem tajā paredzētos atbalsta pasākumus | Izglītības iestādes dati, ELIIS | Katra gada pavasarī | Ir |
| Drošība un labsajūta | | | | | |
| 8. Fiziski un emocionāli droša un iekļaujoša vide pozitīvai mācību pieredzei | 8.1. Drošas un pozitīvas mācību vides vērtējums izglītības iestādē | Mēra bērnu fizisko un emocionālo drošību izglītības iestādē, īstenojot pirmsskolas klimata aptauju pirmsskolas bērnu vecākiem | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī | Šobrīd nav pieejams. Pašvaldības izstrāde atkarīga no pieejamajiem resursiem |
| Laba pārvaldība | | | | | |
| Atbalsts un sadarbība | | | | | |
| 9. Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam | 9.1. Pirmsskolas klimata novērtējums - ikgadēja pedagogu aptauja | Mēra pirmsskolas kā mācīšanās organizācijas klimatu, izmanto ikgadēju pedagogu aptauju | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī | Šobrīd nav pieejams. Pašvaldības izstrāde atkarīga no pieejamajiem resursiem |

## Izglītības kvalitātes rādītāji pamatizglītībā

6.tabula. *Ogres novada izglītības kvalitātes rādītāji pamatizglītībā.*

|  |  |  |  |  |  |
| --- | --- | --- | --- | --- | --- |
| Kvalitātes aspekts | Rādītājs | Mērījums | Datu avots | Datu ieguves laiks | Datu pieejamība |
| Atbilstība mērķiem | | | | | |
| Kompetences un sasniegumi | | | | | |
| 1. Izglītības programmās noteikto sasniedzamo rezultātu apguve | 1.1. Skolēnu sniegums vispārējās izglītības valsts pārbaudes darbos 9. klasē | Skolēnu sniegums valsts pārbaudes darbos latviešu valodā, svešvalodā, matemātikā, starpdisciplinārajā pārbaudes darbā par sociālās un pilsoniskās, dabaszinātņu un tehnoloģiju mācību jomu saturu.  1. Mēra skolēnu ar zemu, vidēju un augstu sniegumu īpatsvaru pret skolēnu sniegumu novadā un valstī.  2. Mēra skolēnu īpatsvaru, kas demonstrē pamatprasmju apguvi šajos valsts pārbaudes darbos, atbilstošajos uzdevumos un pārbaudes darbā kopumā iegūstot vismaz 20% vērtējumu. | VISC valsts pārbaudes darbi, VPIS | Katra gada augustā | Ir |
| 2. Mācību jomu pratību pamatu un vispārīgo prasmju apguve | 2.1. Skolēnu snieguma līmenis valsts monitoringa darbos 3. un 6. klasē (tekstpratība, rēķinpratība, dabaszinātnes, citi atbilstoši valsts rīcībpolitikas mērķiem) | Skolēnu sniegums valsts monitoringa darbos tekstpratībā un rēķinpratībā 3. un 6. klasē, dabaszinībās - 6.klasē. Tiks izmantoti arī citi monitoringa darbi, ja tādi tiks izstrādāti.  1. Vērtē skolēnu ar zemu, vidēju un augstu sniegumu īpatsvaru pret skolēnu sniegumu novadā un valstī.  2. Mēra skolēnu sniegumu konkrētu sasniedzamo rezultātu grupās, salīdzina ar skolēnu sniegumu novadā un valstī. | VISC monitoringa darbi, VPIS | Katru gadu, iespējams - pavasarī | Valsts izstrādāts 2026. - 2029. gadā |
| 2.2. Skolēnu snieguma dinamika, salīdzinot sniegumu valsts monitoringa darbos starp iepriekšējo un nākamo izglītības posmu attiecīgajā jomā | Katram skolēnam aprēķina snieguma starpību monitoringa darbu rezultātos, attiecīgi starp 3. klasi un pirmsskolu, starp 6. klasi un 3. klasi | VISC monitoringa darbi, VPIS | Katra gada pavasarī, no brīža, kad pirmajām skolēnu klasēm pieejami viņu attiecīgā vecumposma sākuma un beigu dati | Valsts izstrādāts 2026. - 2029. gadā |
| 2.3. Skolēnu snieguma līmenis diagnostikas darbos noteiktās mācību jomās un caurviju prasmēs par iepriekšējo izglītības posmu, uzsākot mācības nākamajā vecumposmā | Mēra pamatprasmes mācību jomās un caurviju prasmes, izmantojot VISC Skola2030 ietvaros izstrādātos diagnosticējošos darbus. Vairāk informācijai skatīt šī dokumenta 2. pielikumu | Diagnosticējošie darbi jāizstrādā katru gadu no jauna novada līmenī, izmantojot VISC izveidotos diagnosticējošo darbu paraugus | Katru gadu, attiecīgajā vecumposmā, dažādos laikos – atkarībā no darba | Šobrīd nav pieejams. Pašvaldības izstrāde atkarīga no pieejamajiem resursiem |
| 3. Sociāli emocionālo prasmju un veselīga dzīvesveida ieradumu attīstība | 3.1. Skolēnu sociāli emocionālo prasmju novērtējums nākamā izglītības posma sākumā 4. un 7. un 10. klasē - skolēnu un vecāku aptaujas | Mēra skolēnu sociāli emocionālo prasmju attīstību, izmantojot skolēnu un viņu vecāku pašnovērtējumu katra nākamā izglītības posma sākumā. Mērķis ir izvērtēt šo prasmju attīstību iepriekšējā vecumposmā un vienlaikus sniegt informāciju darbam pedagogiem, kas ar skolēniem strādās turpmāk. Mēra ar aptaujas palīdzību. | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katru gadu, 4., 7. 10. klašu skolēniem un viņu vecākiem mācību gada sākumā | Šobrīd nav pieejams. Pašvaldības izstrāde atkarīga no pieejamajiem resursiem |
|  | 3.2. Veselīga dzīvesveida un fiziskās aktivitātes ieradumu novērtējums - skolēnu aptauja par veselīga dzīvesveida ieradumiem un iesaisti regulārās fiziskās aktivitātēs, par iepriekšējo posmu uzsākot dalību nākamajā izglītības posmā - 4., 7. un 10.klasē; 1. un 4. klašu skolēnu vecāku aptauja | Mēra skolēnu ieradumus lietojot digitālās ierīces, sociālos tīklus, smēķēšanu, apreibinošo vielu lietošanu, ēšanas un miega ieradumus, kā arī iesaisti regulārās fiziskās aktivitātēs ārpus skolas | Aptauja jāveido no jauna atbilstoši konkrētajam mērķim, adaptējot vairākus no esošajiem instrumentiem, tai skaitā priekšlaicīgu mācību pārtraukšanas risku identificēšanas instrumenti un citi | Katru gadu, 4., 7. 10. klašu skolēniem, 1. un 4.klašu vecākiem mācību gada vidū - janvārī | Šobrīd nav pieejams. Pašvaldības izstrāde atkarīga no pieejamajiem resursiem |
| Izglītības turpināšana un nodarbinātība | | | | | |
| 4. Izglītības pakalpojumu pieejamība visās izglītības pakāpēs un veidos | 4.1. Novadā deklarēto bērnu un jauniešu īpatsvars, kas iegūst pamatizglītību Ogres novadā | Nosaka, cik no Ogres novadā deklarētajiem skolas vecuma jauniešiem iegūst pamatizglītību Ogres novadā | VIIS | Katru gadu | Ir |
| 5. Uzsākto izglītības programmu pabeigšana paredzētajā termiņā | 5.1. Skolēnu īpatsvars, kuri iegūst pamatizglītību kopā ar saviem vienaudžiem | Aprēķina gadu starpību no brīža, kad jaunietis uzsāk mācības 1. klasē un pabeidz 9. klasi | VIIS | Katru gadu | Ir |
| 6. Jauniešu sagatavotība un konkurētspēja turpināt izglītību nākamajā izglītības pakāpē | 6.1. Skolēnu īpatsvars, kuru gada vērtējumi mācību priekšmetos, absolvējot 9. klasi, ir pietiekami, lai veiksmīgi turpinātu vidējo izglītību dažādās jomās | 9. klases absolventu gada vērtējumu apkopojums e-klasē. Skolēnu īpatsvars, kas iegūst šādus vērtējumus:   * Dabaszinību mācību jomā gada vērtējums ⪚7 un /vai * Matemātikas mācību jomā gada vērtējums ⪚6 un/vai * Valodu mācību jomā gada vērtējums ⪚7 | VIIS | Katra gada jūnijā | Ir |
| 6.2. Absolventu īpatsvars, kas turpina mācības nākamajā izglītības pakāpē | Nosaka katra 9. klases absolventa iesaisti formālajā izglītībā nākamajā un aiznākamajā mācību gadā pēc pamatizglītības iegūšanas. | VIIS | Katru gada septembrī | Ir |
| Vienlīdzība un iekļaušana | | | | | |
| 7. Līdzvērtīgu izglītības mērķu sasniegšana neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 7.1. Līdzvērtīgi rezultāti visos Atbilstības mērķiem rādītājos neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 1.1. – 6.2. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 1.1. – 6.2. rādītājos minētie datu avoti | 1.1. – 6.2. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| 7.2. Jauniešu ar garīgās attīstības traucējumiem īpatsvars, kuri pēc speciālās pamatizglītības programmas beigšanas līdz 25 gadu vecumam turpina mācības nākamajā izglītības pakāpē, apgūst arodu vai ir pastāvīgi nodarbināti | Izvērtē jauniešu, kas mācījušies 58. izglītības programmā pamatizglītības pakāpē, tālākās izglītības un nodarbinātības gaitas | VIIS, absolventu aptaujas | Katru gadu | Pieejami dati par izglītību, nav pieejami dati par nodarbinātību |
| Kvalitatīvas mācības | | | | | |
| Izglītības programmu īstenošana | | | | | |
| 8. Vispusīgs un daudzveidīgs izglītības programmu piedāvājums | 8.1. Jauniešu īpatsvars, kas pēc 6. klases izvēlas turpināt pamatizglītību novada izglītības iestādēs | Saskaita jauniešus, kas uzsāk mācības 7. klasē novada izglītības iestādēs | VIIS | Katru gadu | Ir |
| 9. Daudzveidīgas iespējas padziļināt un paplašināt izglītības programmas apguvi izglītības iestādē un ārpus tās, attīstot intereses un talantus | 9.1. Skolēnu iesaiste un sniegums mācību priekšmetu olimpiādēs, konkursos un zinātniski pētnieciskajos darbos | 1. Skolēnu īpatsvars, kas piedalās **valsts** mācību priekšmetu olimpiāžu, konkursu un zinātniski pētniecisko darbu konkursu **otrajā kārtā** un kuru sniegums atbilst 30% labākajiem sniegumiem valstī.  2. Skolēnu īpatsvars, kas piedalās **valsts** mācību priekšmetu olimpiāžu, konkursu un zinātniski pētniecisko darbu konkursu **otrajā kārtā** un kuru sniegums atbilst vismaz vidējam sniegumam valstī. | VISC sniegtie dati | Katru gadu | Ir |
| 9.2. Skolēnu izaugsmei nozīmīga iesaiste izglītības iestādes, novada, valsts un starptautiskajos procesos | Skolēnu īpatsvars, kuri piedalījušies skolēnu pašpārvaldē, brīvprātīgajā darbā, konkursos, skatēs, apmaiņas programmās, konkursos, padziļināti attīstot prasmes, intereses un demonstrējot talantus | Skolu pašnovērtējuma ziņojumi | Katra gada jūnijā | Jāizstrādā kritēriji, jāprecizē datu ievākšanas veids |
| Iekļaujoša vide | | | | | |
| Pieejamība | | | | | |
| 10. Izglītības iestāžu pieejamība | 10.1. Ceļā līdz tuvākajai pamata izglītības iestādei pavadītais laiks | Mēra ceļā no skolēna deklarētās dzīves vietas līdz tuvākajai skolai pavadīto laiku. Mēra skolēnu autobusā vai sabiedriskajā autobusā pavadīto laiku | VIIS, skolēnu transporta pakalpojumu sniedzēju dati | Katru gadu | Ir |
| 11. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 11.1. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 8.1. – 13.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 8.1. –13.1. rādītājos minētie datu avoti | 8.1. – 13.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| 12. Atbalsta vajadzību savlaicīga identificēšana un atbalsts pilnvērtīgai iesaistei mācību procesā | 12.1. Bērnu īpatsvars, kuri atbilstoši atbalsta vajadzību diagnostikai, saņem atbilstošus atbalsta pasākumus | Novērtē, kādā mērā bērni, kuriem ir identificētas atbalsta vajadzības un izveidots individuālais attīstības vai uzvedības korekcijas plāns, saņem tajā paredzētos atbalsta pasākumus | Izglītības iestādes dati | Katra gada pavasarī | Ir |
| Drošība un labsajūta | | | | | |
| 13. Fiziski un emocionāli droša un iekļaujoša vide pozitīvai mācību pieredzei. | 13.1. Drošas un pozitīvas mācību vides vērtējums izglītības iestādē | Mēra bērnu un jauniešu fizisko un emocionālo drošību un labbūtību izglītības iestādē, īstenojot Skolas klimata aptauju 3., 6. un 9. klašu skolēniem | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī | Šobrīd nav pieejams. Pašvaldības izstrāde atkarīga no pieejamajiem resursiem |
| Laba pārvaldība | | | | | |
| Atbalsts un sadarbība | | | | | |
| 14. Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam | 14.1. Skolas klimata novērtējums - ikgadēja pedagogu aptauja | Mēra skolas kā mācīšanās organizācijas klimatu, izmanto ikgadēju pedagogu aptauju | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī | Šobrīd nav pieejams. Pašvaldības izstrāde atkarīga no pieejamajiem resursiem |

## Izglītības kvalitātes rādītāji vispārējā vidējā izglītībā

7.tabula. *Ogres novada izglītības kvalitātes rādītāji vispārējā vidējā izglītībā.*

|  |  |  |  |  |  |
| --- | --- | --- | --- | --- | --- |
| Kvalitātes aspekts | Rādītājs | Mērījums | Datu avots | Datu ieguves laiks | Datu pieejamība |
| Atbilstība mērķiem | | | | | |
| Kompetences un sasniegumi | | | | | |
| 1. Izglītības programmās noteikto sasniedzamo rezultātu apguve | 1.1. Skolēnu sniegums vispārējās vidējās izglītības valsts pārbaudes darbos | Skolēnu sniegums valsts pārbaudes darbos:  1. Mēra 12.klases nobeigumā skolēniem, kas izgājuši pilnu eksāmenu ciklu.  2. Mēra skolēnu sniegumu visos valsts pārbaudes darbos.  3. Mēra skolēnu ar zemu, vidēju un augstu sniegumu īpatsvaru pret skolēnu sniegumu attiecīgajā valsts pārbaudes darbā novadā un vidējo valstī.  4. Mēra skolēnu īpatsvaru, kas katrā valsts pārbaudes darbā ieguvuši vismaz 20% vērtējumu. | VISC valsts pārbaudes darbi, VPIS | Katra gada augustā | Ir |
| 2. Mācību jomu pratību pamatu un vispārīgo prasmju apguve | 1.2. Mācību jomu pratību un vispārīgo prasmju apguve | Skolēnu snieguma līmenis caurviju prasmēs, īstenojot un prezentējot projekta darbu vidējās izglītības posma nobeigumā | Vienotās vērtēšanas rezultāti | Katra gada jūnijā | Nepieciešams adaptēt vienotas vērtēšanas ietvaru un procedūru |
| 3. Sociāli emocionālo prasmju un veselīga dzīvesveida ieradumu attīstība | 3.1. Skolēnu sociāli emocionālo prasmju pašnovērtējums vidējās izglītības posma nobeigumā | 3.1. Mēra skolēnu sociāli emocionālās prasmes, izmantojot skolēnu pašnovērtējumu vidējās izglītības pakāpes nobeigumā. Pašnovērtējumu mēra ar aptaujas palīdzību. | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Vidējās izglītības pakāpes nobeigumā | Šobrīd nav pieejams. Pašvaldības izstrāde atkarīga no pieejamajiem resursiem |
| 3.2. Veselīga dzīvesveida un fiziskās aktivitātes ieradumu novērtējums - skolēnu aptauja par veselīga dzīvesveida ieradumiem un iesaisti regulārās fiziskās aktivitātēs vidējās izglītības posma nobeigumā | 3.2. Mēra skolēnu ieradumus lietojot digitālās ierīces, sociālos tīklus, smēķēšanu, apreibinošo vielu lietošanu, ēšanas un miega ieradumus, kā arī iesaisti regulārās fiziskās aktivitātēs ārpus skolas. | Aptauja jāveido no jauna atbilstoši konkrētajam mērķim, adaptējot vairākus no esošajiem instrumentiem | Vidējās izglītības pakāpes nobeigumā | Pašlaik nav, jāveido novada līmenī |
| Izglītības turpināšana un nodarbinātība | | | | | |
| 4. Uzsākto izglītības programmu pabeigšana paredzētajā termiņā | 4.1. Jauniešu īpatsvars, kas vidējo izglītību pabeidz kopā ar saviem vienaudžiem | Aprēķina starpību skolēnu kopai, kas uzsāk mācības 10. klasē un pabeidz mācības 12. klasē | VIIS | Katru gadu | Ir |
| 5. Jauniešu sagatavotība un konkurētspēja turpināt izglītību nākamajā izglītības pakāpē | 5.1. Absolventu īpatsvars, kas viena un divu gadu laikā kopš vidējās izglītības pabeigšanas turpina mācības nākamajā izglītības pakāpē | Nākamo izglītības pakāpi iegūstošo absolventu skaits pret visu vispārējo vidējo izglītību ieguvušo skaitu | VIIS dati | Katru gadu | Ir |
| Vienlīdzība un iekļaušana | | | | | |
| 6. Līdzvērtīgu izglītības mērķu sasniegšana, neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 6.1. Līdzvērtīgi rezultāti visos Atbilstības mērķiem rādītājos neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 1.1. – 5.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 1.1. – 5.1. rādītājos minētie datu avoti | 1.1. – 5.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| Kvalitatīvas mācības | | | | | |
| Izglītības programmu īstenošana | | | | | |
| 7. Vispusīgs un daudzveidīgs izglītības programmu piedāvājums | 7.1. Novadā deklarēto jauniešu īpatsvars, kas iegūst vidējo izglītību Ogres novadā. | Identificē, cik no Ogres novadā deklarētajiem jauniešiem iegūst vidējo izglītību Ogres novada vidējās izglītības iestādēs. | VIIS | Katru gadu | Ir |
| 8. Daudzveidīgas iespējas padziļināt un paplašināt izglītības programmas apguvi izglītības iestādē un ārpus tās, attīstot intereses un talantus | 8.1. Skolēnu iesaiste un sniegums mācību priekšmetu olimpiādēs, konkursos un zinātniski pētnieciskajos darbos | 1. Skolēnu īpatsvars, kas piedalās **valsts** mācību priekšmetu olimpiāžu, konkursu un zinātniski pētniecisko darbu konkursu **otrajā kārtā** un kuru sniegums atbilst 30% labākajiem sniegumiem valstī.  2. Skolēnu īpatsvars, kas piedalās **valsts** mācību priekšmetu olimpiāžu, konkursu un zinātniski pētniecisko darbu konkursu **otrajā kārtā** un kuru sniegums atbilst vismaz vidējam sniegumam valstī. | VISC sniegtie dati | Katru gadu | Ir |
| 8.2. Skolēnu izaugsmei nozīmīga iesaiste izglītības iestādes, novada, valsts un starptautiskajos procesos | Skolēnu īpatsvars, kuri piedalījušies skolēnu pašpārvaldē, brīvprātīgajā darbā, konkursos, skatēs, apmaiņas programmās, konkursos, padziļināti attīstot prasmes, intereses un demonstrējot talantus | Skolu pašnovērtējuma ziņojumi | Katra gada jūnijā | Jāizstrādā kritēriji, jāprecizē datu ievākšanas veids |
| Iekļaujoša vide | | | | | |
| Pieejamība | | | | | |
| 9. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 9.1. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 7.1. – 11.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 7.1. –11.1. rādītājos minētie datu avoti | 7.1. – 11.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| 10. Atbalsta vajadzību savlaicīga identificēšana un atbalsts pilnvērtīgai iesaistei mācību procesā | 10.1. Bērnu īpatsvars, kuri atbilstoši atbalsta vajadzību diagnostikai, saņem atbilstošus atbalsta pasākumus | Novērtē, kādā mērā bērni, kuriem ir identificētas atbalsta vajadzības un izveidots individuālais attīstības vai uzvedības korekcijas plāns, saņem tajā paredzētos atbalsta pasākumus | Izglītības iestādes dati | Katra gada pavasarī | Ir |
| Drošība un labsajūta | | | | | |
|  | | | | | |
| 11. Fiziski un emocionāli droša un iekļaujoša vide pozitīvai mācību pieredzei | 11.1. Drošas un pozitīvas mācību vides vērtējums izglītības iestādē. | Mēra jauniešu fizisko un emocionālo drošību un labbūtību izglītības iestādē, īstenojot Skolas klimata aptauju 12. klasei. | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Vidējās izglītības pakāpes nobeigumā | Šobrīd nav pieejams. Pašvaldības izstrāde atkarīga no pieejamajiem resursiem |
| Laba pārvaldība | | | | | |
| Atbalsts un sadarbība | | | | | |
| 12. Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam | 12.1. Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam | Skolas klimata novērtējums - ikgadēja pedagogu aptauja | Mēra skolas kā mācīšanās organizācijas klimatu, izmanto ikgadēju pedagogu aptauju | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī |

## Izglītības kvalitātes rādītāji interešu izglītībā

8.tabula. *Ogres novada izglītības kvalitātes rādītāji interešu izglītībā.*

|  |  |  |  |  |  |
| --- | --- | --- | --- | --- | --- |
| Kvalitātes aspekts | Rādītājs | Mērījums | Datu avots | Datu ieguves laiks | Datu pieejamība |
| Atbilstība mērķiem | | | | | |
| Izglītības turpināšana un nodarbinātība | | | | | |
| 1. Izglītības pakalpojumu pieejamība visās izglītības pakāpēs un veidos | 1.1. Bērnu un jauniešu īpatsvars, kas apmeklē  interešu izglītības nodarbības pašvaldības izglītības iestādēs vai pie privātajiem interešu izglītības pakalpojumu sniedzējiem | Kādā no interešu izglītības programmām reģistrēto Ogres novada skolēnu skaits pret kopējo Ogres novada skolēnu skaitu | E-klase un skolēnu aptauja | Katru gadu | Ir |
| Vienlīdzība un iekļaušana | | | | | |
| 2. Līdzvērtīgu izglītības mērķu sasniegšana neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 2.1. Līdzvērtīgi rezultāti visos Atbilstības mērķiem rādītājos neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 1.1. rādītājā salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | 1.1. rādītājā minētie datu avoti | 1.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| Kvalitatīvas mācības | | | | | |
| Izglītības programmu īstenošana | | | | | |
| 3. Vispusīgs un daudzveidīgs izglītības programmu piedāvājums | 3.1. Bērnu un jauniešu īpatsvars, kas apmeklē vismaz 50% nodarbību visu programmas īstenošanas periodu. | E-klases dati par interešu izglītības nodarbību apmeklējumu. | E-klase | Katru gadu | Ir |
| 3.2. Bērnu un jauniešu īpatsvars dažādās interešu izglītības jomās katrā vecumposmā no visiem, kas iesaistīti interešu izglītībā. | Mēra jauniešu īpatsvaru katrā interešu izglītības jomā pret kopējo interešu izglītībā iesaistīto bērnu skaitu, salīdzina ar dažādās jomās iesaistīto īpatsvaru valstī | E-klase | Katru gadu | Ir |
| 4. Daudzveidīgas iespējas padziļināt un paplašināt izglītības programmas apguvi izglītības iestādē un ārpus tās, attīstot intereses un talantus | Audzēkņu izaugsmei nozīmīga iesaiste izglītības iestādes, novada, valsts un starptautiskajos procesos/norises. | Izvērtē audzēkņu īpatsvaru, kuri piedalījušies brīvprātīgajā darbā, konkursos, skatēs, apmaiņas programmās, sacensībās, konkursos utml, padziļināti attīstot prasmes, intereses un demonstrējot talantus attiecīgajā jomā. | E-klase | Katru gadu jūnijā | Jāizstrādā kritēriji, jāprecizē datu ievākšanas veids |
| Iekļaujoša vide | | | | | |
| Pieejamība | | | | | |
| 5. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 5.1. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 3.1. – 6.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 3.1. – 6.1. rādītājos minētie datu avoti | 3.1. – 6.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| Drošība un labsajūta | | | | | |
| 6. Fiziski un emocionāli droša un iekļaujoša vide pozitīvai mācību pieredzei | 6.1. Drošas un pozitīvas mācību vides vērtējums izglītības programmā. | Mēra bērnu un jauniešu fizisko un emocionālo drošību un labbūtību, īstenojot Izglītības programmas klimata aptauju iesaistītajiem audzēkņiem un viņu vecākiem | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katru gadu, mācību gada noslēgumā | Šobrīd nav pieejams. Pašvaldības izstrāde atkarīga no pieejamajiem resursiem |

## Izglītības kvalitātes rādītāji profesionālās ievirzes izglītībā

9.tabula. *Ogres novada izglītības kvalitātes rādītāji profesionālās ievirzes izglītībā.*

|  |  |  |  |  |  |
| --- | --- | --- | --- | --- | --- |
| Kvalitātes aspekts | Rādītājs | Mērījums | Datu avots | Datu ieguves laiks | Datu pieejamība |
| Atbilstība mērķiem | | | | | |
| Kompetences un sasniegumi | | | | | |
| 1. Izglītības programmās noteikto sasniedzamo rezultātu apguve | 1.1. Mūzikas un mākslas skolu audzēkņu sniegums un programmas starpposma un noslēguma pārbaudījumos | Izmanto novērtēšanas komisijas vērtējumus | E-klase, izglītības iestādes dati | Katra gada maijā | Ir |
| 1.2. Mūzikas un mākslas skolu audzēkņu sniegums valsts konkursos mūzikas un mākslas jomā | Mūzikas un mākslas skolu audzēkņu īpatsvars, kuru rezultāti Latvijas Nacionālā kultūras centra organizētajos valsts konkursos mūzikas un mākslas jomā atbilst 10% labākajiem sniegumiem valstī | Latvijas Nacionālā kultūras centra dati | Katru gadu | Ir |
| 1.3. Sporta skolu audzēkņu sniegums kontrolnormatīvu izpildē | Audzēkņu sniegums pret attiecīgā vecumposma kontrolnormatīvu | Izglītības iestādes dati | Katru gadu | Ir |
| 1.4. Sporta skolu audzēkņu sniegums Latvijas čempionātos vai tiem pielīdzināmās sacensībās | Mūzikas un mākslas skolu audzēkņu īpatsvars, kuru rezultāti Latvijas čempionātos vai tiem pielīdzināmās sacensībās atbilst 10% labākajiem sniegumiem valstī | Sacensību rīkotāju dati | Katru gadu | Ir |
| 2. Sociāli emocionālo prasmju un veselīga dzīvesveida ieradumu attīstība | 2.1. Sociāli emocionālo prasmju un veselīga dzīvesveida ieradumu attīstība | Veselīga dzīvesveida un fiziskās aktivitātes ieradumu novērtējums - skolēnu aptauja par veselīga dzīvesveida ieradumiem un iesaisti regulārās fiziskās aktivitātēs | Pamatizglītībā (3.2.) un vidējā izglītībā (3.2.) veiktais mērījums | Katru gadu, 4., 7. 10. klašu skolēniem, 1. un 4.klašu vecākiem mācību gada vidū - janvārī | Šobrīd nav pieejams. Pašvaldības izstrāde atkarīga no pieejamajiem resursiem |
| Izglītības turpināšana un nodarbinātība | | | | | |
| 3. Izglītības pakalpojumu pieejamība visās izglītības pakāpēs un veidos | 3.1. Bērnu un jauniešu īpatsvars, kas iesaistīti novada profesionālās ievirzes izglītības programmās | Profesionālās ievirzes izglītības programmās iesaistīto Ogres novada skolēnu skaits pret visiem Ogres novada skolēniem | VIIS | Katru gadu | Ir |
| Uzsākto izglītības programmu pabeigšana paredzētajā termiņā | 3.2. Bērnu un jauniešu īpatsvars, kas pabeidz uzsākto profesionālās ievirzes programmu | Aprēķina gadu starpību no brīža, kad jaunietis uzsāk un pabeidz mācības attiecīgajā izglītības programmā | VIIS, izglītības iestādes dati | Katru gadu | Ir |
| Jauniešu sagatavotība un konkurētspēja turpināt izglītību nākamajā izglītības pakāpē | 3.3. Profesionālās ievirzes programmu absolventu īpatsvars, kas turpina profesionālās ievirzes izglītību pēc vispārējās pamatizglītības ieguves |  | VIIS | Katru gadu | Ir |
| 3.4. Profesionālās ievirzes programmu absolventu īpatsvars, kas izvēlas studijas mākslu vai sporta jomā |  | VIIS, absolventu aptauja | Katru gadu | Ir, jāveido aptaujas instruments |
| 3.5. Profesionālās ievirzes programmu absolventu īpatsvars, kas turpina studijas mākslu vai sporta jomā |  | VIIS, absolventu aptauja | Reizi trīs gados | Ir, jāveido aptaujas instruments |
| Vienlīdzība un iekļaušana | | | | | |
| 4. Līdzvērtīgu izglītības mērķu sasniegšana neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 4.1. Līdzvērtīgi rezultāti visos Atbilstības mērķiem rādītājos neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 1.1. – 3.5. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 1.1. – 3.5. rādītājos minētie datu avoti | 1.1. – 3.5. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| Kvalitatīvas mācības | | | | | |
| Izglītības programmu īstenošana | | | | | |
| 5. Vispusīgs un daudzveidīgs izglītības programmu piedāvājums | 5.1. Daudzveidīgs profesionālās ievirzes izglītības programmu piedāvājums | Apzina katrā izglītības programmu veidā iesaistīto bērnu un jauniešu īpatsvaru katrā vecumposmā. Salīdzina novada profesionālās ievirzes programmu piedāvājumu un audzēkņu īpatsvaru katrā pret valsts rādītājiem, kur tādi ir pieejami | VIIS, izglītības iestāžu dati, LNKC dati | Katru gadu | Ir |
| 6. Daudzveidīgas iespējas padziļināt un paplašināt izglītības programmas apguvi izglītības iestādē un ārpus tās, attīstot intereses un talantus | 6.1. Audzēkņu izaugsmei nozīmīga iesaiste izglītības iestādes, novada, valsts un starptautiskajos procesos/norises | Izvērtē audzēkņu īpatsvaru, kuri piedalījušies brīvprātīgajā darbā, konkursos, skatēs, apmaiņas programmās, sacensībās, konkursos utml. padziļināti attīstot prasmes, intereses un demonstrējot talantus attiecīgajā jomā | E-klase | Katru gadu jūnijā | Jāizstrādā kritēriji, jāprecizē datu ievākšanas veids |
| Iekļaujoša vide | | | | | |
| Pieejamība | | | | | |
| 7. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas vai ģimenes sociāli ekonomiskā stāvokļa | 7.1. Līdzvērtīgs kvalitatīvu mācību un iekļaujošās vides nodrošinājums neatkarīgi no dzimuma, izglītības iestādes atrašanās vietas, iesaistes speciālās izglītības programmā, ģimenes valodas, vai ģimenes sociāli ekonomiskā stāvokļa | Izvērtējam katras minētās apakšgrupas rezultātus 5.1. – 8.1. rādītājos salīdzinājumā ar (1) visiem bērniem novadā un (2) attiecīgajām apakšgrupām valstī, ja pieejami dati valsts līmenī | Visi 5.1. – 8.1. rādītājos minētie datu avoti | 5.1. – 8.1. rādītājos minētajos datu ieguves laikos | Nav pieejami dati par ģimenes valodu un ģimenes sociāli ekonomisko stāvokli |
| Drošība un labsajūta | | | | | |
| 8. Fiziski un emocionāli droša un iekļaujoša vide pozitīvai mācību pieredzei | 8.1. Drošas un pozitīvas mācību vides vērtējums izglītības iestādē | Mēra bērnu un jauniešu fizisko un emocionālo drošību un labbūtību izglītības iestādē, īstenojot Skolas klimata aptauju katru otro gadu (vecākiem līdz 3. klasei, skolēniem no 4. klases) | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī | Šobrīd nav pieejams. Pašvaldības izstrāde atkarīga no pieejamajiem resursiem |
| Laba pārvaldība | | | | | |
| Atbalsts un sadarbība | | | | | |
| 9. Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam | 9.1. Fiziski un emocionāli droša vide un profesionālais atbalsts pedagogiem izglītības iestādē, kopīgi strādājot uz vienotu mērķi bērnu un jauniešu mācīšanās atbalstam | Skolas klimata novērtējums - ikgadēja pedagogu aptauja | Mēra skolas kā mācīšanās organizācijas klimatu, izmanto ikgadēju pedagogu aptauju | Jāizveido jaunas aptaujas, adaptējot VISC [metodisko materiālu](https://www.visc.gov.lv/sites/visc/files/data_content/rokasgramata_met_pan_sem1.pdf) | Katra gada pavasarī |

# **Bibliogrāfija**

Burgmanis, Ģ. (2023.) 1.nodaļa. Datos balstīta lēmumu pieņemšana attīstības risinājumiem izglītība. Namsone, Dace (zin. red.). Datu zinātība skolai. Rīga: LU Akadēmiskais apgāds, 2023. 200 lpp. Pieejams: <https://www.siic.lu.lv/resursi/gramatas/kolektiva-monografija-datu-zinatiba-skolai/>

Civitta. (2020.) Izglītības kvalitātes monitoringa sistēmas un monitoringa rīku apraksta papildinātā versija. Pieejams: <https://ppdb.mk.gov.lv/datubaze/izglitibas-kvalitates-novertesanas-monitoringa-sistemas-un-monitoringa-riku-apraksta-izstrade/>

Education Reimagined. (2023.) Ecosystems for the Future of Learning. Commissioned by the Carnegie Foundation for the Advancement of Teaching. Pieejams: <https://thebigidea.education-reimagined.org/wp-content/uploads/2023/11/Ecosystems-for-the-Future-of-Learning-FINAL-Report.pdf>

Fullan, M. (2011.) Choosing the wrong drivers for whole system reform. CSE Seminar Series 204. Pieejams: <http://michaelfullan.ca/wp-content/uploads/2016/06/13396088160.pdf>

Izglītības un zinātnes ministrija (IZM). (2021.) Izglītības attīstības pamatnostādnes 2021.–2027. gadam. Nākotnes prasmes nākotnes sabiedrībai. Pieejams: https://likumi.lv/ta/id/324332-par-izglitibas-attistibas-pamatnostadnem-20212027-gadam

Izglītības un zinātnes ministrija (IZM). (Atjaunināts 24.01.2023.) Izglītības kvalitātes monitoringa sistēma. Pieejams: <https://www.izm.gov.lv/lv/izglitibas-kvalitates-monitoringa-sistema>

OECD. (2024.) *Social and Emotional Skills for Better Lives*. Findings from the OECD Survey on Social and Emotional Skills 2023. Pieejams: <https://www.oecd-ilibrary.org/education/social-and-emotional-skills-for-better-lives_35ca7b7c-en>

Olina, Z., Namsone, D., France, I. (2018.) Kompetence kā komplekss skolēna mācīšanās rezultāts. Mācīšanās lietpratībai, LU Akadēmiskais apgāds, pp 18 - 43. Pieejams: <https://www.siic.lu.lv/fileadmin/user_upload/lu_portal/projekti/siic/Kolektiva_monografija/1-nodala-Macisanas_Lietpratibai.pdf>

Office of the Surgeon General (OSG). (2023.) *Social Media and Youth Mental Health: The U.S. Surgeon General’s Advisory*. Washington (DC): US Department of Health and Human Services. Pieejams: <https://www.ncbi.nlm.nih.gov/books/NBK594763/>

PricewaterhouseCoopers SIA. (2023.) Izglītības kvalitātes risku identificēšanas sistēma. Noslēguma ziņojums. Pieejams: <https://ppdb.mk.gov.lv/wp-content/uploads/2023/11/IZM_RIS_Nosleguma-zinojums_10.03.2023-2.pdf>

Rakić, Jelena Gudelj, Hamrik, Zdenek, Dzielska, Anna, Felder-Puig, Rosemarie, Oja, Leila. et al. (‎2024‎.) *A focus on adolescent physical activity, eating behaviours, weight status and body image in Europe, central Asia and Canada: Health Behaviour in School-aged Children international report from the 2021/2022 survey*. World Health Organization. Regional Office for Europe. Pieejams: <https://iris.who.int/handle/10665/376772>

Pestovs, P. (2023.) 2.nodaļa. Datu kompleksās analīzes modelis skolas attīstības risinājumiem. Namsone, Dace (zin. red.). Datu zinātība skolai. Rīga: LU Akadēmiskais apgāds, 2023. 200 lpp. Pieejams: <https://www.siic.lu.lv/resursi/gramatas/kolektiva-monografija-datu-zinatiba-skolai/>

Traphagen, K & Traill, S. (2014.) How Cross-Sector Collaborations are Advancing STEM Learning. Working Paper. The NOYCE Foundation. Pieejams: <https://smile.oregonstate.edu/sites/smile.oregonstate.edu/files/stem_ecosystems_report_execsum_140128.pdf>

# **Pielikumi**

## 1. pielikums: Izglītības kvalitātes kategorijas IZM izglītības kvalitātes monitoringa sistēmā

**Atbilstība mērķiem**

Kategorija izglītības kvalitāti raksturo, pirmkārt, analizējot izglītības rezultātus atbilstoši izglītojamo individuālajām un visas sabiedrības vajadzībām. Izglītības kvalitāte ir saistīta ar tām atbilstošu kompetenču iegūšanu un iespējām izglītoties visa mūža garumā, nodrošinot vienlīdzību un iekļaušanu.

**Kompetences un sasniegumi**

Kompetenču attīstība, kā viens no vispārējiem izglītības mērķiem, apliecina izglītības kvalitāti, saistot to ar iespējami augstāku izglītojamo dzīves laikā sasniegto labklājības līmeni un ieguldījumu sabiedrības attīstībā un izaicinājumu pārvarēšanā. Šis elements ietver šādus definējošos aspektus:

* attiecīgo kompetenču attīstības novērtējums;
* sasniegtā kompetences līmeņa novērtēšana noteiktos izglītības procesa posmos;
* panākumi kompetenču izmantošanā obligātajā un izvēles mācību saturā.

**Izglītības turpināšana un nodarbinātība**

Izglītības kvalitātei būtiska ir nākotnes dimensija, kas izpaužas kā iegūtās izglītības spēja nodrošināt izglītojamo turpmāku attīstību, gan nepārtraukti izglītojoties, gan integrējoties darba tirgū. Šis elements ietver šādus definējošos aspektus:

* dalība izglītības procesā un izglītības programmu pabeigšana paredzētajā termiņā;
* mūžizglītība un mācību turpināšana starp dažādiem izglītības posmiem vai pakāpēm;
* rezultāti darba tirgū.

**Vienlīdzība un iekļaušana**

Izglītības kvalitāti apliecina izglītības procesa spēja palīdzēt katram izglītojamajam sasniegt izvirzītos mērķus, tajā skaitā iekļaujot izglītības procesā dažādas salīdzinoši nevienlīdzīgākā situācijā esošas sabiedrības grupas. Šis elements ietver šādus definējošos aspektus:

* izglītības rezultātu līdzvērtīgums starp dažādām izglītojamo grupām;
* izglītojamo īpatsvars, kuri iegūst izglītību iekļaujoši.

**Kvalitatīvas mācības**

Kvalitatīvas mācības vistiešāk ietekmē izvirzīto izglītības rezultātu sasniegšanu, nodrošinot tiem piemērotu procesu norisi. Šo kategoriju raksturo progresa un sasniegumu mērījumi, kā arī atbilstoši izglītības programmai izvēlētās mācīšanas un mācīšanās metodes.

**Mācīšana un mācīšanās**

Izglītības procesā iesaistītajiem izglītības iestāžu vadītājiem, pedagogiem / akadēmiskajam personālam, izglītojamajiem un jebkuram indivīdam, kurš mācās, nepieciešams pārvaldīt dažādas mācību metodes, kas tiek izmantotas izglītības mērķu sasniegšanai. Šis elements ietver šādus definējošos aspektus:

* izmantoto metožu atbilstība izglītojamā plānotajam sasniedzamajam rezultātam un šo metožu efektīva īstenošana, radot pēc iespējas lielāku ieguvumu katram izglītojamajam.

**Pedagogu profesionālā kapacitāte**

Profesionālu izglītības procesa īstenošanu nodrošina iesaistītais personāls, tā pieejamība un profesionālā kapacitāte. Sasniedzamo izglītības mērķu kontekstā augstu prasību izvirzīšana palielina pedagogu profesionālas kapacitātes nozīmi. Šis elements ietver šādus definējošos aspektus:

* intelektuālās kapacitātes veicināšana izglītības iestādē, zināšanu apmaiņas nodrošināšana;
* nepārtraukts un labi izstrādāts pedagogu profesionālās pilnveides process.

**Izglītības programmu īstenošana**

Izglītības programma formālajā un neformālajā izglītībā sniedz ilgtermiņa un īstermiņa izglītības procesa vadlīnijas, definējot iegūstamās kompetences, vienlaikus pašu izglītības procesu pielāgojot atbilstoši izglītojamo individuālajām vajadzībām. Šis elements ietver šādus definējošos aspektus:

* tiek nodrošinātas dažādas aktivitātes, ar kurām izglītojamie bagātina savu mācību pieredzi;
* izglītojamais iegūst papildu pieredzi ārpus izglītības iestādes.

**Iekļaujoša vide**

Izglītības vide nodrošina izglītības procesā iesaistīto pušu fizisko un emocionālo drošību un labsajūtu, kā arī uzlabo to motivāciju, kas tiešā veidā veicina izglītības rezultātu sasniegšanu. Iekļaujošu vidi raksturo gan fiziskie un pieejamības, gan emocionālie aspekti.

**Pieejamība**

Pieejama izglītības vide ir fiziski sasniedzama, iekļaujoša un droša, kas veicina vai, tieši pretēji, ierobežo veidus, kādā var tikt organizēts izglītības process. Šis elements ietver šādus definējošos aspektus:

* izglītības iestāžu tīkls un pieejamā infrastruktūra sniedz nepieciešamās iespējas cilvēkiem, kas vēlas mācīties;
* atvērta un iekļaujoša vide cilvēkiem ar speciālām vajadzībām.

**Drošība un labsajūta**

Drošība un labsajūta veicina izglītojamo motivāciju pilnvērtīgi iesaistīties izglītības procesā, kas ir priekšnosacījums izglītības mērķu sasniegšanai. Šis elements ietver šādus definējošos aspektus:

* fiziskā drošība, komforta līmenis, veselīga dzīvesveida veicināšana;
* emocionālā drošība un iesaistīšanās.

**Infrastruktūra un resursi**

Izglītības kvalitātes nodrošināšanā liela nozīme ir infrastruktūrai un pieejamajiem resursiem, kas veido atbalsta mācību procesu un nodrošina vides atbilstību mācību procesā iesaistīto fiziskajām un emocionālajām vajadzībām, Dažādu mācību līdzekļu pieejamība nodrošina efektīvāku izglītības procesu un veicina izglītojamo mācību pieredzes bagātināšanu, kas uzlabo mācīšanās motivāciju un rezultātus. Šis elements ietver šādus definējošos aspektus:

* pieejami mūsdienīgi mācību līdzekļi, lai sasniegtu izglītības mērķus;
* mūsdienīgas infrastruktūras pieejamība.

**Laba pārvaldība**

Laba izglītības pārvaldība nodrošina līderību un kontekstu, atbilstoši kuram tiek organizēta izglītības vide un process, ar ko iespējams sasniegt atbilstošos mērķus. Izglītības kvalitātes sasniegšanai nepieciešama efektīva un ilgtspējīga finanšu, personāla, infrastruktūras u.c. resursu izmantošana, kas izriet no sadarbībā ar dažādām iesaistītajām pusēm izstrādātiem attīstības plāniem un politikas plānošanas dokumentiem.

**Finanšu un administratīvā efektivitāte**

Dažādo un plašo izglītības mērķu sasniegšanai nepieciešami apjomīgi finanšu ieguldījumi, kas tiek efektīvi pārvaldīti, tādēļ nepieciešama efektīva vadība, kas spējīga īstenot kvalitāti tieši ietekmējošas darbības. Šis elements ietver šādus definējošos aspektus:

* izglītībai piešķirtie līdzekļi ir vienmērīgi un mērķtiecīgi sadalīti;
* resursu piešķiršana, koncentrējoties uz aktivitātēm, kam ir vislielākā ietekme uz izglītības kvalitāti;
* administratīvie darbinieki un aktivitātes tiek pārvaldītas efektīvi.

**Vadības profesionālā kapacitāte**

Izglītības iestāžu vadība tiek saistīta gan ar individuālo, gan ar organizācijas kvalitāti. Tāpēc, lai nodrošinātu atbilstošu organizācijas kultūru, būtiska ir līderības attīstība un nepārtraukti uzlabojumi. Šis elements ietver šādus definējošos aspektus:

* izglītības iestādes vadībai ir nepieciešamās vadības kompetences, un ieinteresētās personas sniedz augstu novērtējumu;
* pastāvīga profesionālā attīstība.

**Atbalsts un sadarbība**

Vadības un organizatorisko procesu nozīme izpaužas atbalsta sniegšanā izglītības procesā iesaistītajam personālam, veidojot gan atbalsta mehānismus, gan veicinot savstarpēju sadarbību organizācijas iekšienē un ārpus tās izglītības mērķu sasniegšanai. Izglītībā būtiska loma ir līderībai un spējai definēt vienotu vīziju, kuras sasniegšanā ir motivētas iesaistīties dažādas ieinteresētās puses, apvienojot atšķirīgus mērķus un ieguldot apjomīgus resursus izglītības attīstībā. Šis elements ietver šādus definējošos aspektus:

* ieinteresētās puses regulāri iesaistās lēmumu pieņemšanā;
* pedagogu darba slodze tiek efektīvi pārvaldīta, ļaujot koncentrēties uz stundu plānošanu un vadīšanu;
* pedagogiem ir nodrošināti pietiekami atbalsta mehānismi;
* pedagogi savstarpēji sadarbojas un regulāri saņem atsauksmes no dažādām ieinteresētajām pusēm.

Avots: Civitta. (2020.)

## 2. pielikums: VISC Skola2030 ietvaros izstrādātie diagnosticējošie darbi pratību un vispārīgo (caurviju) prasmju apguves izvērtēšanai pirmsskolā un pamatizglītībā

VISC Skola2030 ietvaros izveidoti diagnosticējošo darbu paraugi. Vairāk informācija: <https://www.skola2030.lv/lv/skolotajiem/diagnosticejosie-darbi>

Diagnosticējošais darbs, kuru īsteno uzsākot 1.klasi, mēra tekstpratību, rēķinpratību un pašvadību.

Lai izvērtētu matemātikas un dabaszinātņu prasmju apguvi 1.-4.klasē, izmanto:

* Inženiertehniskā darbība. Diagnosticējošais darbs dabaszinātnēs, uzsākot 3.klasi;
* Shematiska zīmējuma veidošana uzdevumu risināšanā. Diagnosticējošais darbs matemātikā, uzsākot 3. klasi;
* Problēmrisināšana. Diagnosticējošais darbs matemātikā, uzsākot 4. klasi;
* Matemātiskā modelēšana. Diagnosticējošais darbs matemātikā, uzsākot 5 klasi.

Lai izvērtētu skolēnu sagatavotību tekstpratībā 4.-6.klašu posmā, izmanto:

* Teksta formas un satura novērtēšana. Diagnosticējošais darbs tekstpratībā, uzsākot 7.klasi;
* Teksta interpretēšana. Diagnosticējošais darbs tekstpratībā, uzsākot 7.klasi.

Lai izvērtētu skolēnu 4.-6.klasē apgūtās prasmes dabaszinātņu un matemātikas mācību jomās, izmanto:

* Pētnieciskā darbība. Diagnosticējošais darbs dabaszinātnēs, uzsākot 7. klasi;
* Spriešana. Diagnosticējošais darbs matemātikā, uzsākot 7. klasi;
* Shematiska zīmējuma veidošana problēmu risināšanā, uzsākot 7. klasi;
* Figūru veidošana, to īpašību raksturošana un laukuma noteikšana. Diagnosticējošais darbs matemātikā, uzsākot 7.klasi;
* Pētnieciskais laboratorijas darbs. Diagnosticējošais darbs dabaszinātnēs, uzsākot 7. klasi.

Lai izvērtētu primāri caurviju prasmju apguvi 4.-6.klašu posmā, izmanto:

* Diagnosticējošais darbs inženierzinībās un sadarbības caurvijā, uzsākot 7. klasi;
* Diagnosticējošais darbs inženierzinībās un sadarbības caurvijā, beidzot 7. klasi; diagnosticējošais darbs pilsoniskajā līdzdalībā, uzsākot 8. klasi.

Lai izvērtētu skolēnu sagatavotību 7.-9.klašu posmā saistībā ar dabaszinātnisko pratību, zinātnisko skaidrošanu, modelēšanu un problēmrisināšanu, izmanto sekojošus diagnosticējošos darbus, uzsākot 10.klasi:

* Diagnosticējošais darbs dabaszinātnēs, uzsākot 10. klasi;
* Modelēšana. Diagnosticējošais darbs dabaszinātņu mācību priekšmetu pamatkursos;
* Zinātniskā skaidrošana un interpretēšana. Diagnosticējošais darbs dabaszinātnēs; Problēmrisināšana: risinājuma plānošana, īstenošana un izvērtēšana. Starpdisciplinārs diagnosticējošais darbs;
* Problēmrisināšana: problēmas definēšana un risinājuma izstrāde. Starpdisciplinārs diagnosticējošais darbs.